9.  การจัดการ

  ___________________________________________________________________________________________

1.  โครงสร้างการจัดการ

    คณะกรรมการบริษัทฯ

    ณ วันที่ 31 ธันวาคม 2550 คณะกรรมการบริษัทฯ ประกอบด้วยกรรมการ มีรายชื่อดังต่อไปนี้

+---+---------------------+-------------+-------------------------------+
| 1 | พลอากาศเอก ชลิต      | พุกผาสุข      | ประธานกรรมการ                 |
| . |                     |             |                               |
+---+---------------------+-------------+-------------------------------+
| 2 | นายศุภรัตน์            | ควัฒน์กุล      | รองประธานกรรมการ              |
| . |                     |             |                               |
+---+---------------------+-------------+-------------------------------+
| 3 | นายชัยสวัสดิ์           | กิตติพรไพบูลย์  | รองประธานกรรมการ              |
| . |                     |             |                               |
+---+---------------------+-------------+-------------------------------+
| 4 | นายชาติศิริ            | โสภณพนิช     | กรรมการอิสระ                   |
| . |                     |             |                               |
+---+---------------------+-------------+-------------------------------+
| 5 | นายบวรศักดิ์           | อุวรรณโณ     | กรรมการอิสระ                   |
| . |                     |             |                               |
+---+---------------------+-------------+-------------------------------+
| 6 | พลเอก ไพโรจน์        | พานิชสมัย     | กรรมการอิสระ                   |
| . |                     |             |                               |
+---+---------------------+-------------+-------------------------------+
| 7 | นายศิวะพร            | ทรรทรานนท์   | กรรมการอิสระ                   |
| . |                     |             |                               |
+---+---------------------+-------------+-------------------------------+
| 8 | นายฉายศักดิ์           | แสง-ชูโต     | กรรมการ                       |
| . |                     |             |                               |
+---+---------------------+-------------+-------------------------------+
| 9 | นายชัยเกษม           | นิติสิริ        | กรรมการ                       |
| . |                     |             |                               |
+---+---------------------+-------------+-------------------------------+
| 1 | นายพิชัย              | ชุณหวชิร      | กรรมการ                       |
| 0 |                     |             |                               |
+---+---------------------+-------------+-------------------------------+
| 1 | นายวิสุทธิ์             | ศรีสุพรรณ     | กรรมการ                       |
| 1 |                     |             |                               |
+---+---------------------+-------------+-------------------------------+
| 1 | นายวิจิตร             | ณ ระนอง     | กรรมการ                       |
| 2 |                     |             |                               |
+---+---------------------+-------------+-------------------------------+
| 1 | นายอวิรุทธ์            | วงศ์พุทธพิทักษ์  | กรรมการ                       |
| 3 |                     |             |                               |
+---+---------------------+-------------+-------------------------------+
| 1 | เรืออากาศโท อภินันทน์   | สุมนะเศรณี    | กรรมการ                       |
| 4 |                     |             |                               |
+---+---------------------+-------------+-------------------------------+

กรรมการผู้มีอำนาจลงลายมือชื่อแทนบริษัทฯ

พลอากาศเอก ชลิต พุกผาสุข ประธานกรรมการลงลายมือชื่อร่วมกับกรรมการอื่นอีกหนึ่งคน
และประทับตราสำคัญของบริษัทฯ
หรือกรรมการสามคนลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัทฯ

คณะกรรมการบริษัทฯ ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น ทั้งนี้ คณะกรรมการบริษัทฯ
มีอำนาจแต่งตั้งบุคคลอื่นใดให้ดำเนินกิจการของบริษัทฯ ภายใต้การควบคุมของคณะกรรมการบริษัทฯ
หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทฯ เห็นสมควร
และภายในเวลาที่คณะกรรมการบริษัทฯ เห็นสมควร และคณะกรรมการบริษัทฯ อาจยกเลิก เพิกถอน
เปลี่ยนแปลงหรือแก้ไขอำนาจนั้นๆ ได้ คณะกรรมการบริษัทฯ
มีอำนาจกำหนดชื่อกรรมการผู้มีอำนาจลงนามผูกพันบริษัทฯ ตลอดจนจัดตั้ง
คณะกรรมการชุดย่อย

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 คณะกรรมการบริษัทฯ
มีการประชุมทั้งสิ้น 6 ครั้ง

นอกจากนี้ คณะกรรมการบริษัทฯ ได้แต่งตั้งคณะกรรมการชุดต่างๆ
เพื่อช่วยศึกษารายละเอียดและกลั่นกรองงาน
เฉพาะเรื่อง โดยมีคณะกรรมการชุดย่อย ดังนี้

คณะกรรมการตรวจสอบ

เพื่อให้บริษัทฯ มีการกำกับดูแลกิจการที่ดี (Good Corporate Governance)
ตามหลักการกำกับดูแลกิจการที่ดีของกระทรวงการคลังและตลาดหลักทรัพย์แห่งประเทศไทย
ซึ่งจะช่วยให้ผู้ถือหุ้นและผู้ลงทุนทั่วไปเกิดความมั่นใจในการบริหารงานของบริษัทฯ
คณะกรรมการบริษัทฯ ได้แต่งตั้งคณะกรรมการตรวจสอบ (Audit Committee)
ประกอบด้วยกรรมการบริษัทฯ ที่ไม่ได้เป็นผู้บริหารของบริษัทฯ ดังนี้

  ---- ------------------------ ------------------- -------------------------------
  1.   คุณพรทิพย์                  จาละ                ประธานกรรมการ

  2.   นายศิวะพร                 ทรรทรานนท์           กรรมการ

  3.   นายชาติศิริ                 โสภณพนิช             กรรมการ

  4.   ผู้อำนวยการใหญ่             เลขานุการ            

       สำนักงานการตรวจสอบภายใน                       
  ---- ------------------------ ------------------- -------------------------------

โดยมี นางเกษรี ณรงค์เดช เป็นที่ปรึกษาคณะกรรมการตรวจสอบ

(ประธานคณะกรรมการตรวจสอบลาออกเมื่อวันที่ 25 ธันวาคม 2550 โดยนายศิวพร ทรรทรานนท์
รักษาการประธาน)

อำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเชื่อถือได้
    รวมทั้งมีการเปิดเผยรายการที่เกี่ยวข้องกัน
    หรือที่อาจมีความขัดแย้งทางผลประโยชน์อย่างถูกต้องและครบถ้วน

2.  สอบทานให้บริษัทฯ มีระบบการควบคุมภายในและการตรวจสอบภายในที่เหมาะสม
    และมีประสิทธิภาพ

3.  สอบทานการปฏิบัติตามข้อกำหนดของตลาดหลักทรัพย์แห่งประเทศไทย ข้อผูกพันที่มีไว้กับบุคคล
    ภายนอก กฎหมาย และกฎระเบียบที่เกี่ยวข้อง

4.  พิจารณาคัดเลือกผู้สอบบัญชีและกำหนดค่าตอบแทน

5.  แต่งตั้งคณะอนุกรรมการและคณะทำงานได้ตามความเหมาะสม

6.  ดำเนินการอื่นๆ ตามที่คณะกรรมการบริษัทฯ มอบหมาย

คณะกรรมการตรวจสอบได้มีการประชุมอย่างสม่ำเสมอ โดยสำหรับงวดตั้งแต่วันที่ 1 ตุลาคม 2550
ถึงวันที่ 31 ธันวาคม 2550 ได้มีการประชุมทั้งสิ้น 2 ครั้ง
และมีการรายงานผลต่อคณะกรรมการบริษัทฯ

กรรมการอิสระ

เพื่อให้บริษัทฯ
มีการกำกับดูแลกิจการที่ดีตามหลักการกำกับดูแลที่ดีตามที่กระทรวงการคลังและตลาดหลักทรัพย์แห่งประเทศไทยกำหนด
และหลักเกณฑ์การประเมินการกำกับดูแลที่ดีซึ่งเป็นส่วนหนึ่งของการประเมินผลการดำเนินงานของบริษัทฯ
ประจำปี รวมทั้งหลักการปฏิบัติที่ดีที่ยอมรับในระดับสากล คณะกรรมการบริษัทฯ
ได้แต่งตั้งกรรมการอิสระ โดย ณ ปัจจุบันประกอบด้วย

+---+----------------+------------------+-------------------------------+
| 1 | นายชาติศิริ       | โสภณพนิช          | กรรมการ                       |
| . |                |                  |                               |
+---+----------------+------------------+-------------------------------+
| 2 | นายบวรศักดิ์      | อุวรรณโณ          | กรรมการ                       |
| . |                |                  |                               |
+---+----------------+------------------+-------------------------------+
| 3 | นายศิวะพร       | ทรรทรานนท์        | กรรมการ                       |
| . |                |                  |                               |
+---+----------------+------------------+-------------------------------+
| 4 | พลเอก ไพโรจน์   | พานิชสมัย          | กรรมการ                       |
| . |                |                  |                               |
+---+----------------+------------------+-------------------------------+

อำนาจหน้าที่ของกรรมการอิสระ

1. แสดงความคิดเห็น
และหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทฯ ได้อย่างเสรี
ตามภารกิจที่ได้รับมอบหมาย ทั้งนี้ เพื่อให้บริษัทฯ
มีการกำกับดูแลกิจการที่ดีตามหลักการกำกับดูแลที่ดีของตลาดหลักทรัพย์แห่งประเทศไทยกำหนด
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานของบริษัทฯ ประจำปี
รวมทั้งหลักการปฏิบัติที่ดีที่ยอมรับในระดับสากล

2. มีอำนาจเรียกเอกสารและบุคลต่างๆ ที่เกี่ยวข้อง เพื่อเป็นข้อมูลประกอบการพิจารณาดำเนินการ

3. ดำเนินการอื่นๆ ตามที่คณะกรรมการบริษัทฯ มอบหมาย

กรรมการชุดนี้ได้ปฏิบัติงานตามอำนาจหน้าที่ที่ได้รับมอบหมาย
โดยได้แสดงความคิดเห็นตามหน้าที่ได้อย่างเสรีโดยยึดถือการดูแลผลประโยชน์ของผู้ถือหุ้นทุกรายให้เท่าเทียมกัน

คณะกรรมการธรรมาภิบาล

เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนดรวมทั้งหลักการปฏิบัติที่ดีที่ยอมรับในระดับสากล
คณะกรรมการบริษัทฯ ได้แต่งตั้งคณะกรรมการธรรมาภิบาล เลขานุการ และ
ผู้ช่วยเลขานุการ โดย ณ ปัจจุบัน ประกอบด้วย

+---+---------------+----------------+---------------------------------+
| 1 | นายบวรศักดิ์     | อุวรรณโณ        | ประธานกรรมการ                   |
| . |               |                |                                 |
+---+---------------+----------------+---------------------------------+
| 2 | พลเอก ไพโรจน์  | พานิชสมัย        | กรรมการ                         |
| . |               |                |                                 |
+---+---------------+----------------+---------------------------------+
| 3 | นายวิสุทธิ์       | ศรีสุพรรณ        | กรรมการ                         |
| . |               |                |                                 |
+---+---------------+----------------+---------------------------------+
| 4 | นายศิวะพร      | ทรรทรานนท์      | กรรมการ                         |
| . |               |                |                                 |
+---+---------------+----------------+---------------------------------+
| 5 | นายทศพร       | ศิริสัมพันธ์        | กรรมการ                         |
| . |               |                |                                 |
+---+---------------+----------------+---------------------------------+
| 6 | นายธรรมศักดิ์    | ชุติวงศ์          | กรรมการ                         |
| . |               |                |                                 |
+---+---------------+----------------+---------------------------------+
| 7 | นางงามนิตย์     | สมบัติพิบูลย์       | กรรมการ                         |
| . |               |                |                                 |
+---+---------------+----------------+---------------------------------+
| 8 | รองกรรมกา     |                | กรรมการและเลขานุการ              |
| . | รผู้อำนวยการใหญ่ |                |                                 |
|   |               |                |                                 |
|   | สำนัก          |                |                                 |
|   | เลขานุการบริษัทฯ |                |                                 |
+---+---------------+----------------+---------------------------------+
| 9 | ผ             |                | ผู้ช่วยเลขานุการ                    |
| . | ู้อำนวยการฝ่ายกำ |                |                                 |
|   | กับกิจกรรมองค์กร |                |                                 |
+---+---------------+----------------+---------------------------------+

อำนาจหน้าที่ของคณะกรรมการธรรมาภิบาล

1. ตรวจสอบและเสนอแนะต่อคณะกรรมการบริษัทฯ
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีที่ยอมรับในระดับสากล

2. มีอำนาจติดต่อประสานงานกับคณะกรรมการตรวจสอบของบริษัทฯ
คณะกรรมการบริหารความเสี่ยงของบริษัทฯ คณะกรรมการอื่นๆ ของบริษัทฯ และคณะทำงานอื่นๆ
ของบริษัทฯ ได้ตามที่เห็นสมควร

3. มีอำนาจในการเรียกพนักงานและลูกจ้างของบริษัทฯ และบุคคลอื่นๆ ที่เกี่ยวข้อง
มาให้ถ้อยคำหรือความเห็น
รวมทั้งให้มีอำนาจในการเรียกเอกสารหรือสิ่งอื่นใดมาเพื่อประกอบการพิจารณาได้ด้วย

4.
ในกรณีที่มีความจำเป็นอาจเสนอให้มีการว่าจ้างที่ปรึกษามาดำเนินการวางระบบดังกล่าวได้ตามสมควร

5. ดำเนินการอื่นๆ ตามที่คณะกรรมการบริษัทฯ มอบหมาย

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 ได้มีการประชุมทั้งสิ้น 1 ครั้ง
และมีการรายงานผลต่อคณะกรรมการบริษัทฯ

คณะกรรมการสรรหา กำหนดค่าตอบแทน และพัฒนาบุคลากร

เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีที่ยอมรับในระดับสากล และเป็นไปตามหลักธรรมาภิบาล
คณะกรรมการบริษัทฯ ได้แต่งตั้ง
คณะกรรมการสรรหา กำหนดค่าตอบแทน และพัฒนาบุคลากร โดย ณ ปัจจุบันประกอบด้วย

+---+----------------+-----------------+-------------------------------+
| 1 | พลอากาศเอก ชลิต | พุกผาสุข          | ประธานกรรมการ                 |
| . |                |                 |                               |
+---+----------------+-----------------+-------------------------------+
| 2 | นายศุภรัตน์       | ควัฒน์กุล          | กรรมการ                       |
| . |                |                 |                               |
+---+----------------+-----------------+-------------------------------+
| 3 | นายชัยสวัสดิ์      | กิตติพรไพบูลย์      | กรรมการ                       |
| . |                |                 |                               |
+---+----------------+-----------------+-------------------------------+
| 4 | พลเอก ไพโรจน์   | พานิชสมัย         | กรรมการ                       |
| . |                |                 |                               |
+---+----------------+-----------------+-------------------------------+
| 5 | นายวิสุทธิ์        | ศรีสุพรรณ         | กรรมการ                       |
| . |                |                 |                               |
+---+----------------+-----------------+-------------------------------+

อำนาจหน้าที่ของคณะกรรมการสรรหา กำหนดค่าตอบแทน และพัฒนาบุคลากร

1. กำหนดหลักเกณฑ์สำหรับการสรรหาและแต่งตั้งกรรมการบริษัทฯ และผู้บริหารระดับสูงของบริษัทฯ
และพัฒนาบุคลากรของบริษัทฯ ทั้งนี้
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีที่ยอมรับในระดับสากล เป็นไปตามหลักธรรมาภิบาล โดยมีการนำ
แนวความคิดของการบริหารจัดการทรัพยากรบุคคลสมัยใหม่มาใช้เพื่อให้ได้ผู้ที่มีความรู้ความสามารถและมีคุณภาพมาดำรงตำแหน่งและปฏิบัติงานในตำแหน่งกรรมการบริษัทฯ
และผู้บริหารระดับสูงของบริษัทฯ รวมทั้งเป็นการดำเนินการสรรหาที่ใช้หลักความเสมอภาค
ความยุติธรรม ความโปร่งใส และตรวจสอบได้

2. กำหนดค่าตอบแทนแก่กรรมการ อนุกรรมการต่างๆ และฝ่ายบริหาร
รวมทั้งบุคคลภายนอกที่มาปฏิบัติงานให้กับบริษัทฯ
เพื่อเป็นการจูงใจและรักษากรรมการที่มีคุณภาพตามที่บริษัทฯ ต้องการ
และอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม นอกจากนี้
กรรมการที่ได้รับมอบหมายหน้าที่และความรับผิดชอบเพิ่มขึ้น ควรได้รับค่าตอบแทนเพิ่มที่เหมาะสม
ส่วนกรรมการที่เป็นผู้บริหารและฝ่ายบริหารควรได้รับค่าตอบแทนที่เชื่อมโยงกับผลการดำเนินงานของบริษัทฯ
และผลปฏิบัติงานของกรรมการหรือผู้บริหารแต่ละคน ทั้งนี้
เพื่อให้เกิดการกำกับดูแลกิจการที่ดีตามหลักการ
ที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีที่ยอมรับในระดับสากล

3. มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

4. ดำเนินการอื่นๆ ตามที่คณะกรรมการบริษัทฯ มอบหมาย

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 คณะกรรมการชุดนี้มีการประชุม
5 ครั้ง และมีการรายงานผลต่อคณะกรรมการบริษัทฯ

คณะกรรมการบริหารความเสี่ยง

เพื่อให้บริษัทฯ
มีการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
และหลักเกณฑ์การประเมินการกำกับดูแลที่ดี
ซึ่งเป็นส่วนหนึ่งของการประเมินผลการดำเนินงานของบริษัทฯ ประจำปี
รวมทั้งหลักการปฏิบัติที่ดีที่ยอมรับในระดับสากล คณะกรรมการบริษัทฯ
ได้แต่งตั้งคณะกรรมการบริหารความเสี่ยงและ
เลขานุการ โดย ณ ปัจจุบันประกอบด้วย

+---+---------------+--------------+-----------------------------------+
| 1 | นายบวรศักดิ์     | อุวรรณโณ      | ประธานกรรมการ                     |
| . |               |              |                                   |
+---+---------------+--------------+-----------------------------------+
| 2 | นายพิชัย        | ชุณหวชิร       | กรรมการ                           |
| . |               |              |                                   |
+---+---------------+--------------+-----------------------------------+
| 3 | เร            | พลอยใหญ่      | กรรมการ                           |
| . | ืออากาศโท นรหัช |              |                                   |
+---+---------------+--------------+-----------------------------------+
| 4 | นางงามนิตย์     | สมบัติพิบูลย์     | กรรมการ                           |
| . |               |              |                                   |
+---+---------------+--------------+-----------------------------------+
| 5 | ผู้อ            |              | เลขานุการ                          |
| . | ำนวยการใหญ่ฝ่าย |              |                                   |
|   | บริหารความเสี่ยง |              |                                   |
+---+---------------+--------------+-----------------------------------+

อำนาจหน้าที่ของคณะกรรมการบริหารความเสี่ยง

1. ให้คำปรึกษาและคำแนะนำในการดำเนินการบริหารความเสี่ยงทั้งมวลของบริษัทฯ

2. มีอำนาจเรียกเอกสารและบุคคลต่างๆ ที่เกี่ยวข้อง เพื่อเป็นข้อมูลประกอบการพิจารณา

3. ดำเนินการอื่นๆ ตามที่คณะกรรมการบริษัทฯ มอบหมาย

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 คณะกรรมการชุดนี้มีการประชุม
1 ครั้ง และมีการรายงานผลต่อคณะกรรมการบริษัทฯ

คณะกรรมการบริหารบริษัท การบินไทย จำกัด (มหาชน)

เพื่อให้การดำเนินงานของบริษัทฯ มีประสิทธิภาพทันกับสภาวการณ์ และเกิดประโยชน์สูงสุดกับบริษัทฯ
คณะกรรมการบริษัทฯ ได้แต่งตั้งคณะกรรมการบริหารบริษัทฯ ซึ่ง ณ ปัจจุบันประกอบด้วย

+---+-----------------+--------------+----------------------------------+
| 1 | นายฉายศักดิ์       | แสง-ชูโต      | ประธานกรรมการ                    |
| . |                 |              |                                  |
+---+-----------------+--------------+----------------------------------+
| 2 | นายพิชัย          | ชุณหวชิร       | กรรมการ                          |
| . |                 |              |                                  |
+---+-----------------+--------------+----------------------------------+
| 3 | พลเอก ไพโรจน์    | พานิชสมัย      | กรรมการ                          |
| . |                 |              |                                  |
+---+-----------------+--------------+----------------------------------+
| 4 | นายวิจิตร         | ณ ระนอง      | กรรมการ                          |
| . |                 |              |                                  |
+---+-----------------+--------------+----------------------------------+
| 5 | เรืออากาศโท      | สุมนะเศรณี     | กรรมการ                          |
| . | อภินันทน์          |              |                                  |
+---+-----------------+--------------+----------------------------------+

อำนาจหน้าที่ของคณะกรรมการบริหารบริษัทฯ

1.  กำกับ ดูแล การปฏิบัติงานของฝ่ายบริหารให้เป็นไปตามนโยบาย แผนวิสาหกิจ
    แผนปฏิบัติการของบริษัทฯ และของคณะกรรมการบริษัทฯ

2.  พิจารณากลั่นกรองเรื่องที่จะต้องนำเข้าสู่การพิจารณาของคณะกรรมการบริษัทฯ

3.  เสนอแนะแนวทางและมาตรการในการปรับปรุงคุณภาพและประสิทธิภาพของการดำเนินกิจการของบริษัทฯ

4.  อนุมัติการจัดหาตามวงเงินที่คณะกรรมการบริษัทฯ มอบหมาย ทั้งนี้ ภายใต้ระเบียบของบริษัทฯ
    หรือตามที่คณะกรรมการบริษัทฯ กำหนด ดังนี้

-   ระเบียบบริษัทฯ ว่าด้วยการพัสดุ

-   ระเบียบบริษัทฯ ว่าด้วยการบริหารงานบุคคล

-   ระเบียบบริษัทฯ ว่าด้วยอำนาจหน้าที่ทางการเงิน

-   ระเบียบบริษัทฯ อื่นๆ ที่อยู่ในอำนาจของคณะกรรมการบริษัทฯ และจะประกาศใช้ต่อไป

โดยให้มีอำนาจภายในวงเงินไม่เกิน 500 ล้านบาท

5.  อนุมัติการใช้เงินนอกเหนือวงเงินที่หน่วยงานได้รับการจัดสรรตามงบประมาณประจำปีที่เกิน
    1,000,000.-บาท ในวงเงินไม่เกิน 50 ล้านบาท และให้รายงานคณะกรรมการบริษัทฯ
    ทราบ

6.  มีอำนาจเรียกเอกสารและบุคคลต่างๆ ที่เกี่ยวข้องมาชี้แจง เพื่อเป็นข้อมูลประกอบการพิจารณา

7.  แต่งตั้งคณะอนุกรรมการและคณะทำงานได้ตามความเหมาะสม

8.  ดำเนินการอื่นๆ ตามที่คณะกรรมการบริษัทฯ มอบหมาย

9.  ในกรณีที่มีความจำเป็นอาจเสนอให้มีการว่าจ้างที่ปรึกษามาดำเนินการได้ตามสมควร

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550
คณะกรรมการชุดนี้มีการประชุมทั้งสิ้น 7 ครั้ง และรายงานผลต่อคณะกรรมการบริษัทฯ

นอกจากนี้ คณะกรรมการบริษัทฯ ยังได้แต่งตั้งคณะกรรมการและคณะอนุกรรมการชุดต่างๆ อีก อาทิ
คณะอนุกรรมการกำกับนโยบายการจัดซื้อน้ำมันอากาศยาน และคณะอนุกรรมการด้านกฎหมาย เป็นต้น

เจ้าหน้าที่บริหาร

ณ วันที่ 31 ธันวาคม 2550 บริษัทฯ มีตำแหน่งเจ้าหน้าที่ระดับบริหารจำนวนทั้งสิ้น 13 ตำแหน่ง
ประกอบด้วย กรรมการผู้อำนวยการใหญ่ 1 ตำแหน่ง ที่ปรึกษาฝ่ายกิจกรรมพิเศษ
ระดับรองกรรมการผู้อำนวยการใหญ่อาวุโส 1 ตำแหน่ง
รองกรรมการผู้อำนวยการใหญ่ 8 ตำแหน่ง และผู้อำนวยการใหญ่ 3 ตำแหน่ง ประกอบด้วย

+---+----------------+-----------+------------------------------------+
| 1 | เรืออากาศโท     | สุมนะเศรณี  | กรรมการผู้อำนวยการใหญ่                |
| . | อภินันทน์         |           |                                    |
+---+----------------+-----------+------------------------------------+
| 2 | นาวาอากาศโท    | ลิมปิสวัสดิ์   | ที่ปรึกษาฝ่ายกิจกรรมพิเศษ ด้านช่าง         |
| . | ศุภชัย           |           |                                    |
|   |                |           | ระดับรองกรรมการผู้อำนวยการใหญ่อาวุโส    |
+---+----------------+-----------+------------------------------------+
| 3 | พลอากาศเอก     | สังขพงศ์    | รองกรรมการผู้อำนวยการใหญ่             |
| . | ณรงค์ศักดิ์        |           | สำนักเลขานุการบริษัทฯ                  |
+---+----------------+-----------+------------------------------------+
| 4 | นางงามนิตย์      | สมบัติพิบูลย์  | รองกรรมการผู้อำนวยการใหญ่             |
| . |                |           | สายการเงินและการบัญชี                 |
|   |                |           |                                    |
|   |                |           | รักษาการผู้อำนวยการใหญ่                |
|   |                |           | ฝ่ายบัญชีบริหารและงบประมาณ             |
+---+----------------+-----------+------------------------------------+
| 5 | นายชาญชัย       | สิงห์โตโรจน์ | รองกรรมการผู้อำนวยการใหญ่             |
| . |                |           |                                    |
|   |                |           | สายทรัพยากรบุคคลและบริหารทั่วไป         |
+---+----------------+-----------+------------------------------------+
| 6 | นายปานฑิต       | ชนะภัย     | รองกรรมการผู้อำนวยการใหญ่ สายการพาณิชย์ |
| . |                |           |                                    |
+---+----------------+-----------+------------------------------------+
| 7 | เรืออากาศเอก    | ชินวัตร     | รองกรรมการผู้อำนวยการใหญ่ สายปฏิบัติการ  |
| . | ประวิตร         |           |                                    |
+---+----------------+-----------+------------------------------------+
| 8 | นายธรรมศักดิ์     | ชุติวงศ์     | กรรมการผู้จัดการ ฝ่ายช่าง               |
| . |                |           |                                    |
|   |                |           | ระดับรองกรรมการผู้อำนวยการใหญ่         |
+---+----------------+-----------+------------------------------------+
| 9 | เรืออากาศโท     | พลอยใหญ่   | รองกรรมการผู้อำนวยการใหญ่             |
| . | นรหัช           |           |                                    |
|   |                |           | สังกัดสำนักงานกรรมการผู้อำนวยการใหญ่     |
+---+----------------+-----------+------------------------------------+
| 1 | นายกวีพันธ์       | เรืองผกา   | รองกรรมการผู้อำนวยการใหญ่             |
| 0 |                |           |                                    |
| . |                |           | สังกัดสำนักงานกรรมการผู้อำนวยการใหญ่     |
+---+----------------+-----------+------------------------------------+
| 1 | นายธงชัย        | สิงห์กุล     | ผู้อำนวยการใหญ่ ฝ่ายบัญชีการเงิน          |
| 1 |                |           |                                    |
| . |                |           |                                    |
+---+----------------+-----------+------------------------------------+
| 1 | นายพิเชษฐ์       | เรียงวัฒนสุข | ผู้อำนวยการใหญ่ ฝ่ายการเงินองค์กร        |
| 2 |                |           |                                    |
| . |                |           |                                    |
+---+----------------+-----------+------------------------------------+

หมายเหตุ : เจ้าหน้าที่บริหาร ตามคำนิยาม “ผู้บริหาร”
ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

อำนาจหน้าที่ของกรรมการผู้อำนวยการใหญ่

กรรมการผู้อำนวยการใหญ่
มีอำนาจหน้าที่รับผิดชอบภายใต้ขอบเขตที่ระบุไว้ในระเบียบภายในของบริษัทฯ ดังต่อไปนี้

1.  อำนาจหน้าที่ภายใต้ “ระเบียบบริษัท การบินไทย จำกัด (มหาชน)
    ว่าด้วยการบริหารกิจการทั่วไป พ.ศ. 2540”

กรรมการผู้อำนวยการใหญ่ มีอำนาจหน้าที่รับผิดชอบในการบริหารงานของบริษัทฯ
ให้บรรลุตามวัตถุประสงค์ของบริษัทฯ หรือตามมติที่ประชุมคณะกรรมการบริษัทฯ
ตลอดจนบังคับบัญชาฝ่ายบริหารและพนักงานของบริษัทฯ ทั้งนี้
ภายในขอบเขตอำนาจที่กำหนดในข้อบังคับของบริษัทฯ หรือตามที่คณะกรรมการบริษัทฯ กำหนด

2.  อำนาจหน้าที่ภายใต้ “ระเบียบบริษัท การบินไทย จำกัด (มหาชน) ว่าด้วยการพัสดุ พ.ศ.
    2546”

กรรมการผู้อำนวยการใหญ่ เป็นผู้รักษาการตามระเบียบฯ
และมีอำนาจในการอนุมัติการจัดหาและการเข้าทำธุรกรรมใดๆ
เกี่ยวกับการได้มาหรือการจำหน่ายพัสดุ ซึ่งรวมถึงการจัดซื้อพัสดุ การจ้าง การเช่าหรือให้เช่า ฯลฯ
การออกคำสั่งที่จำเป็นต่างๆ ตามระเบียบฯ โดยระเบียบฯ ดังกล่าว
ได้กำหนดถึงอำนาจของกรรมการผู้อำนวยการใหญ่ ในการอนุมัติ
การจัดหาและการเข้าทำธุรกรรมแต่ละประเภทภายในวงเงินขั้นสูงสุดที่ระบุไว้ดังต่อไปนี้
ตามรายละเอียดและขอบเขตที่กำหนดไว้ในระเบียบฯ

-   สัญญาหรือธุรกรรมการจ้างที่ปรึกษา ที่มีวงเงินไม่เกิน 15,000,000 บาท

-   สัญญาหรือธุรกรรมการจัดหาพัสดุโดยวิธีพิเศษ ที่มีวงเงินไม่เกิน 25,000,000 บาท

-   สัญญาหรือธุรกรรมการจัดหาพัสดุโดยวิธีปกติ ที่มีวงเงินไม่เกิน 50,000,000 บาท

-   สัญญาหรือธุรกรรมการจัดหาเชื้อเพลิง การจัดหาอุปกรณ์ และผลิตภัณฑ์เพื่อการโฆษณาและการ
    ส่งเสริมการขาย การทำประกันภัยทรัพย์สินอื่นๆ ทั่วไป
    การจัดหาอาหารเครื่องดื่มที่ประกอบสำเร็จรูปแล้ว บริการและพัสดุบริการ ณ
    สถานีบริการต่างจังหวัดหรือต่างประเทศ
    การเช่าสำนักงานและที่พักในรอบระยะเวลาหนึ่งปีหรือการจัดหาเป็นครั้งคราว
    การจัดหาเชื้อเพลิงตามแผนหรือเป็นครั้งคราว
    ในรอบระยะเวลาหนึ่งปี วงเงินไม่เกิน 100,000,000 บาท

-   การจัดหาเชื้อเพลิงที่ได้รับประโยชน์หรือเงื่อนไขที่ดีกว่า ที่มีวงเงินไม่เกิน 200,000,000
    บาท

-   การจัดทำประกันภัยเครื่องบิน และ/หรือผู้โดยสาร ที่มีวงเงินไม่เกิน 500,000,000 บาท

-   สัญญาหรือธุรกรรม การจัดหาเชื้อเพลิงเป็นการเร่งด่วนโดยไม่จำกัดวงเงิน

ธุรกรรมที่มีวงเงินเกินอำนาจกรรมการผู้อำนวยการใหญ่ ให้เป็นอำนาจของคณะกรรมการบริษัทฯ

3.  อำนาจหน้าที่ภายใต้ “ระเบียบบริษัท การบินไทย จำกัด (มหาชน)
    ว่าด้วยอำนาจหน้าที่ในทางการเงิน พ.ศ. 2549”

กรรมการผู้อำนวยการใหญ่ มีอำนาจสั่งให้เข้าทำสัญญาและดำเนินงานตามข้อผูกพันทางการเงิน
และอนุมัติ
ธุรกรรมทางด้านการเงินทั้งปวง ตามที่ได้รับมอบหมายจากคณะกรรมการบริษัทฯ
รวมทั้งในกิจการประจำทั้งปวงภายในขอบเขตข้อบังคับของบริษัทฯ ทั้งนี้
ตามรายละเอียดและขอบเขตที่กำหนดไว้ในระเบียบฯ ดังกล่าว

กรรมการผู้อำนวยการใหญ่ไม่สามารถอนุมัติการเข้าทำธุรกรรมใดๆ
ที่อยู่นอกขอบเขตอำนาจของกรรมการ
ผู้อำนวยการใหญ่ตามที่ระบุไว้ในระเบียบภายในของบริษัทฯ ดังกล่าวข้างต้น นอกจากนั้น
ตามมติที่ประชุมคณะกรรมการบริษัทฯ ครั้งที่ 14/2545 เมื่อวันที่ 27 พฤศจิกายน 2545 นั้น
การมอบอำนาจจากคณะกรรมการบริษัทฯ
ให้แก่กรรมการผู้อำนวยการใหญ่ในเรื่องเกี่ยวกับการดำเนินงานตามปกติธุรกิจนั้น
กรรมการผู้อำนวยการใหญ่จะไม่สามารถอนุมัติการเข้าทำธุรกรรมใดๆ ที่ตนหรือ
“บุคคลที่อาจมีความขัดแย้ง” (ซึ่งได้แก่ (ก) ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ
(ค) ผู้มีอำนาจควบคุมของบริษัทฯ (ง) บุคคลที่มีความสัมพันธ์ทางสายโลหิต ทางการสมรส
หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
คู่สมรส บุตร หรือญาติสนิทอื่น และ (จ) นิติบุคคลใดๆ ที่บุคคลตาม (ก) (ข) หรือ (ค) ถือหุ้น
หรือมีอำนาจควบคุมหรือมีส่วนได้เสียอื่นใด ไม่ว่าโดยทางตรงหรือทางอ้อมอย่างมีนัยสำคัญ
หรือบุคคลตามที่คณะกรรมการกำกับหลักทรัพย์และตลาดหลักทรัพย์กำหนด)
มีส่วนได้เสียหรืออาจมีความ
ขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อยของบริษัทฯ

9.2 การสรรหากรรมการและเจ้าหน้าที่บริหาร

คณะกรรมการบริษัทฯ

ตามข้อบังคับของบริษัทฯ คณะกรรมการบริษัทฯ ประกอบด้วย กรรมการจำนวนไม่น้อยกว่า 5 คน
แต่ไม่เกิน 15 คน สุดแต่ที่ประชุมผู้ถือหุ้นจะเป็นผู้กำหนดเป็นครั้งคราว
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้น
ต้องมีถิ่นที่อยู่ในราชอาณาจักร และกรรมการของบริษัทฯ
จะต้องเป็นผู้มีคุณสมบัติและไม่มีลักษณะต้องห้ามตามที่กฎหมายกำหนด

ที่ประชุมผู้ถือหุ้นเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการ ดังนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดเลือกบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้ผู้อื่นมากน้อยเพียงใดไม่ได้

3.  บุคคลซึ่งได้รับคะแนนสูงสุดตามลำดับลงมา
    จะได้รับเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากันเกินจำนวนกรรมการ
    ที่จะพึงมีหรือจะพึงเลือกตั้งในครั้งนั้น
    ให้เลือกโดยวิธีจับสลากเพื่อให้ได้ตามจำนวนกรรมการที่จะพึงมี

ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
คณะกรรมการจะเลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามกฎหมาย
เข้าเป็นกรรมการแทนในการประชุมคณะกรรมการคราวถัดไป ด้วยคะแนนเสียงไม่น้อยกว่า 3 ใน 4
ของจำนวนกรรมการที่ยังเหลืออยู่ เว้นแต่วาระของกรรมการจะเหลือน้อยกว่า
2 เดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการ
ที่ตนแทน

ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุม
และมีสิทธิออกเสียงในการประชุมนั้น

ในการประชุมสามัญประจำปีผู้ถือหุ้นของบริษัทฯ ทุกครั้ง กรรมการบริษัทฯ จำนวน 1 ใน 3
ต้องพ้นจากตำแหน่งกรรมการที่พ้นจากตำแหน่งในปีแรกและปีที่สองภายหลังจดทะเบียนบริษัทนั้น
ให้ใช้วิธีจับสลาก ส่วนปีหลังๆ ต่อไป
ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระดังกล่าวข้างต้นอาจได้รับเลือก เข้ามาดำรงตำแหน่งใหม่ก็ได้
(ข้อบังคับบริษัทฯ ข้อที่ 17)

คณะกรรมการอื่นๆ

คณะกรรมการอื่นๆ ของบริษัทฯ ได้แก่ คณะกรรมการตรวจสอบ กรรมการอิสระ
คณะกรรมการธรรมาภิบาล
คณะกรรมการสรรหา กำหนดค่าตอบแทน และพัฒนาบุคลากร คณะกรรมการบริหารความเสี่ยง
คณะกรรมการบริหาร ได้รับการแต่งตั้งโดยคณะกรรมการบริษัทฯ

ทั้งนี้ คุณสมบัติและลักษณะต้องห้ามของกรรมการอิสระของบริษัทฯ มีดังนี้

1.  สามารถปฏิบัติหน้าที่
    แสดงความคิดเห็นหรือรายงานผลการปฏิบัติงานตามหน้าที่ที่ได้รับมอบหมายจาก
    คณะกรรมการบริษัทฯ ได้อย่างเสรีตามภารกิจที่ได้รับมอบหมาย
    โดยไม่ต้องคำนึงถึงผลประโยชน์ใดๆ ที่เกี่ยวกับทรัพย์สิน หรือตำแหน่งหน้าที่
    และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
    ที่จะบีบบังคับให้
    ไม่สามารถแสดงความคิดเห็นได้ตามที่พึงจะเป็น

2.  ถือหุ้นไม่เกินร้อยละ 5 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ ให้นับรวมหุ้นที่ถือโดยผู้ที่เกี่ยวข้องด้วย

3.  ไม่มีส่วนร่วมในการบริหารงานในบริษัทฯ บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัทฯ หรือไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัทฯ

4.  ไม่มีผลประโยชน์หรือส่วนได้เสียไม่ว่าทางตรงหรือทางอ้อม
    ทั้งในด้านการเงินและการบริหารงานของบริษัทฯ บริษัทในเครือ บริษัทร่วม
    หรือผู้ถือหุ้นรายใหญ่ของบริษัทฯ หรือไม่มีผลประโยชน์ในลักษณะข้างต้นมาก่อนในระยะเวลา 1
    ปี ก่อนได้รับการแต่งตั้งเป็นกรรมการอิสระ เว้นแต่คณะกรรมการบริษัทฯ
    ได้พิจารณาอย่างรอบคอบแล้วเห็นว่าการเคยมี
    ผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

5.  ไม่เป็นผู้ที่เกี่ยวข้องหรือญาติสนิทของผู้บริหาร ทั้งนี้
    ตามความหมายในกฎหมายว่าด้วยวิธีปฏิบัติราชการการปกครอง หรือผู้ถือหุ้นรายใหญ่ของบริษัทฯ

6.  ไม่เป็นผู้ที่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

ผู้ที่เกี่ยวข้อง หมายความรวมถึง ผู้ที่มีความสัมพันธ์หรือเกี่ยวข้องกับบริษัทฯ
จนทำให้ไม่สามารถทำหน้าที่ได้อย่างอิสระหรือคล่องตัว เช่น ซัพพลายเออร์ ลูกค้า เจ้าหนี้ ลูกหนี้
หรือผู้ที่มีความเกี่ยวข้องทางธุรกิจอย่างมีนัยสำคัญ เป็นต้น

เจ้าหน้าที่ระดับบริหาร

การแต่งตั้งกรรมการผู้อำนวยการใหญ่ ซึ่งเป็นตำแหน่งเจ้าหน้าที่บริหารสูงสุดของบริษัทฯ นั้น
คณะกรรมการบริษัทฯ จะแต่งตั้งคณะกรรมการสรรหาผู้ดำรงตำแหน่งกรรมการผู้อำนวยการใหญ่
ซึ่งประกอบด้วย ปลัดกระทรวงการคลัง
เลขาธิการสำนักงานคณะกรรมการพัฒนาการเศรษฐกิจและสังคมแห่งชาติ ปลัดกระทรวงคมนาคม
ผู้แทนจาก
คณะกรรมการแรงงานรัฐวิสาหกิจสัมพันธ์ 1 คน และผู้แทนจากคณะกรรมการบริษัทฯ 1 คน
โดยพิจารณากำหนดคุณสมบัติของผู้สมัคร
ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518
และฉบับแก้ไขเพิ่มเติม คณะกรรมการสรรหาฯ จะคัดเลือกผู้มีคุณสมบัติครบถ้วนตามที่กำหนด
และเสนอชื่อผู้ผ่านการคัดเลือกที่สมควรได้รับการแต่งตั้งต่อคณะกรรมการบริษัทฯ
เพื่อคัดเลือกผู้ที่เหมาะสมจะดำรงตำแหน่งโดยวิธีลงคะแนนเสียงข้างมากต่อไป

สำหรับเจ้าหน้าที่บริหารอื่น คณะกรรมการบริษัทฯ มอบหมายให้คณะกรรมการสรรหา
กำหนดค่าตอบแทน และพัฒนาบุคลากร คัดเลือกผู้ที่เหมาะสมมาดำรงตำแหน่ง

9.3 ค่าตอบแทนกรรมการ

ที่ประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม 2550 ถึงวันที่ 31
ธันวาคม 2550 เมื่อวันที่ 27 ธันวาคม 2550 มีมติกำหนดค่าตอบแทนกรรมการบริษัทฯ
ตามที่คณะกรรมการสรรหา กำหนดค่าตอบแทน และพัฒนาบุคลากร และคณะกรรมการบริษัทฯ เสนอ
ดังนี้

-   ค่าตอบแทนที่เป็นตัวเงิน

  - คณะกรรมการบริษัทฯ ได้รับค่าตอบแทนคนละ 50,000 บาทต่อเดือน เป็นประจำทุกเดือน
  และได้รับเบี้ยประชุมคนละ 30,000 บาทต่อครั้ง หากในเดือนใดมีการประชุมเกินกว่า 1 ครั้ง
  ให้กรรมการบริษัทฯ ได้รับเบี้ยประชุมคนละ 30,000 บาทเท่านั้น
  โดยให้ประธานกรรมการได้รับเบี้ยประชุมสูงกว่ากรรมการร้อยละ 25 และรองประธานกรรมการ
  ได้รับสูงกว่ากรรมการร้อยละ 12.5 และให้กรรมการเสียภาษีเงินได้เอง

  - คณะกรรมการตรวจสอบ ให้ได้รับค่าตอบแทนเป็นรายเดือนเท่ากับเบี้ยประชุมกรรมการบริษัทฯ
  โดยในเดือนที่ไม่มีการประชุมคงให้ได้รับค่าตอบแทนด้วย

  - กรณีกรรมการบริษัทฯ ได้รับแต่งตั้งจากคณะกรรมการบริษัทฯ หรือประธานกรรมการบริษัทฯ
  ให้เป็นกรรมการ อนุกรรมการ และคณะทำงานชุดต่างๆ ของบริษัทฯ ให้กรรมการบริษัทฯ
  ที่ได้รับการแต่งตั้ง
  ดังกล่าว ได้รับค่าตอบแทนเพิ่มเป็นเบี้ยประชุมคนละ 10,000 บาทต่อครั้ง
  หากในเดือนใดกรรมการ อนุกรรมการ และคณะทำงานชุดใดมีการประชุมเกินกว่า 1 ครั้ง
  ให้ได้รับเบี้ยประชุมคนละ 10,000 บาทเท่านั้น

  - เงินรางวัลประจำปี (Bonus) : อัตราร้อยละ 0.5 ของเงินปันผลจ่าย

ค่าตอบแทนสำหรับกรรมการของบริษัทฯ สำหรับงวดตั้งแต่วันที่ 1 ตุลาคม 2550 ถึงวันที่ 31
ธันวาคม 2550

หน่วย : ล้านบาท

+-------------------+-----------+--------------------------------------+
|                   | จำนวน     | ค่าตอบแทนรวมเบี้ยประชุมและเงินรางวัลประจำปี |
|                   | (ราย)     |                                      |
+-------------------+-----------+--------------------------------------+
| คณะกรรมการบริษัทฯ   | 24        | 17.24                                |
+-------------------+-----------+--------------------------------------+
| คณะกรรมการตรวจสอบ | 3         | 0.18                                 |
+-------------------+-----------+--------------------------------------+
| คณะกรรมการอื่นๆ     | 10        | 0.34                                 |
+-------------------+-----------+--------------------------------------+

หมายเหตุ : 1) กรรมการบริษัทฯ 1 ท่าน มีตำแหน่งเป็นเจ้าหน้าที่บริหารด้วย

  2) ค่าตอบแทนรวมเบี้ยประชุมสำหรับคณะกรรมการบริษัทฯ เป็นยอดเงินที่จ่ายจริง ตั้งแต่วันที่ 1
  ตุลาคม 2550

  ถึงวัน ที่ 31 ธันวาคม 2550 และเงินรางวัลประจำปีสำหรับช่วงดำรงตำแหน่งระหว่างวันที่ 1
  ตุลาคม 2549 ถึงวันที่ 30 กันยายน 2550

-   ค่าตอบแทนอื่น

  สิทธิประโยชน์ด้านบัตรโดยสาร ให้เป็นไปตามระเบียบของบริษัทฯ
  โดยคำนึงถึงระเบียบและมติคณะรัฐมนตรีที่เกี่ยวข้อง

ค่าตอบแทนเจ้าหน้าที่บริหารของบริษัทฯ

-   ค่าตอบแทนที่เป็นตัวเงิน

    ค่าตอบแทนสำหรับเจ้าหน้าที่บริหารของบริษัทฯ สำหรับงวดตั้งแต่วันที่ 1 ตุลาคม 2550 ถึงวันที่
    31 ธันวาคม 2550

    หน่วย : ล้านบาท

  ------------------ ----------- ----------------------------------------
                     จำนวน (ราย) ค่าตอบแทนรวมเงินเดือนเงิน รางวัลประจำปี
                                 สวัสดิการ

  เจ้าหน้าที่บริหาร       12          19.94
  ------------------ ----------- ----------------------------------------

-   ค่าตอบแทนอื่น

    สิทธิประโยชน์ด้านบัตรโดยสาร

-   เจ้าหน้าที่บริหารของบริษัทฯ รวมทั้งคู่สมรสและบุตร ได้รับบัตรโดยสารแบบสำรองที่นั่งได้
    โดยไม่เรียกเก็บค่าธรรมเนียม
    สำหรับบิดามารดาจะได้รับส่วนลดบัตรโดยสารเช่นเดียวกับพนักงานของบริษัทฯ

-   เจ้าหน้าที่บริหารของบริษัทฯ ได้รับประโยชน์เช่นเดียวกับพนักงานของบริษัทฯ
    ตามโครงการจัดสรร
    หลักทรัพย์ให้แก่พนักงาน (ESOP) ตามมติที่ประชุมวิสามัญผู้ถือหุ้นครั้งที่ 1/2545 เมื่อวันที่ 30
    สิงหาคม 2545

-   เจ้าหน้าที่บริหารของบริษัทฯ ได้รับประโยชน์จากกองทุนสำรองเลี้ยงชีพ
    หรือกองทุนบำเหน็จพนักงาน เช่นเดียวกับพนักงานของบริษัทฯ โดยมีรายละเอียดสรุปได้ดังนี้

กองทุนสำรองเลี้ยงชีพ บริษัทฯ
ได้จดทะเบียนจัดตั้งกองทุนสำรองเลี้ยงชีพประเภทจ่ายสมทบพนักงานเมื่อวันที่ 26 มิถุนายน 2535
โดยบริษัทฯ จ่ายสมทบเข้ากองทุนในอัตราร้อยละ 9
ของเงินเดือนค่าจ้างสำหรับพนักงานที่มีอายุงานไม่เกิน 20 ปี และในอัตราร้อยละ 10
ของเงินเดือนค่าจ้างสำหรับพนักงานที่มีอายุงาน 20 ปีขึ้นไป โดยพนักงานจ่ายเงินสะสม
ในอัตราไม่ต่ำกว่าร้อยละ 2 ของเงินเดือนค่าจ้าง แต่ไม่เกินอัตราที่บริษัทฯ จ่ายสมทบ

กองทุนบำเหน็จพนักงาน บริษัทฯ ได้จัดตั้งกองทุนบำเหน็จพนักงาน บริษัท การบินไทย จำกัด
(มหาชน) โดยจ่ายสมทบกองทุนในอัตราร้อยละ 10 ของเงินเดือนพนักงาน
กองทุนนำเงินดังกล่าวไปหาดอกผลในรูปแบบดอกเบี้ย
ในกรณีที่เงินในกองทุนต่ำกว่าภาระผูกพัน บริษัทฯ จะจ่ายสมทบให้มียอดเท่ากับภาระผูกพัน ณ
วันสิ้นงวดบัญชี

พนักงานที่อยู่ในกองทุนบำเหน็จ จะต้องมีอายุงานไม่ต่ำกว่า 3 ปี
จึงจะมีสิทธิได้รับเงินบำเหน็จตามอายุงานเมื่อ
ลาออก เกษียณ หรือตาย อนึ่ง ตั้งแต่เดือนมิถุนายน 2535 บริษัทฯ
ได้ดำเนินการจัดตั้งกองทุนสำรองเลี้ยงชีพ พนักงานที่เข้าทำงานหลังจากนี้
จะสามารถเข้ากองทุนสำรองเลี้ยงชีพได้อย่างเดียว กองทุนบำเหน็จ จึงไม่มีสมาชิกเพิ่มตั้งแต่
วันเริ่มจัดตั้งกองทุนสำรองเลี้ยงชีพ

เงินสมทบกองทุนสำรองเลี้ยงชีพและเงินบำเหน็จให้แก่เจ้าหน้าที่บริหาร สำหรับงวดตั้งแต่วันที่ 1
ตุลาคม 2550 ถึงวันที่ 31 ธันวาคม 2550

หน่วย : ล้านบาท

  ------------------- -------------- -------------------------------------
                      จำนวน (ราย)    จำนวนเงิน

  เจ้าหน้าที่บริหาร        10             0.65
  ------------------- -------------- -------------------------------------

9.4 การปฏิบัติตามหลักการกำกับดูแลกิจการที่ดี

บริษัทฯ
เป็นบริษัทจดทะเบียนที่ตระหนักถึงความสำคัญของการดำเนินธุรกิจและการบริหารจัดการตามแนวทางการกำกับดูแลกิจการที่ดีอย่างจริงจังและเป็นรูปธรรม
โดยคณะกรรมการบริษัทฯ ได้จัดตั้งคณะกรรมการธรรมาภิบาลของบริษัทฯ
และคณะอนุกรรมการธรรมาภิบาลชุดต่างๆ รวมทั้งสำนักเลขานุการบริษัทฯ ฝ่ายนักลงทุนสัมพันธ์
ฝ่ายบริหารความเสี่ยง และกำหนดให้มีนโยบายการกำกับดูแลกิจการ
เพื่อสร้างวัฒนธรรมการกำกับดูแลกิจการที่ดีให้เกิดขึ้นภายในบริษัทฯ
และเสริมสร้างองค์กรให้มีระบบการบริหารที่มีประสิทธิภาพ ประสิทธิผล
เพื่อสร้างความสามารถในการแข่งขัน นำไปสู่ความเจริญ
เติบโตทางธุรกิจอย่างยั่งยืน และเพิ่มมูลค่าให้กับผู้ถือหุ้นในระยะยาว
ผลการดำเนินการตามแนวทางการกำกับดูแล
กิจการที่ดีดังกล่าว ทำให้ในปี 2547 บริษัทฯ ได้รับการจัดอันดับการกำกับดูแลกิจการในระดับ “ดี”
และในปี 2548 และ 2549 ได้รับการจัดอันดับการกำกับดูแลกิจการในระดับ “ดีมาก” ดังนี้

ปี 2547 บริษัทฯ
ได้เข้าร่วมโครงการจัดอันดับการกำกับดูแลกิจการของตลาดหลักทรัพย์แห่งประเทศไทย
(ตลท.)และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เป็นปีแรก
โดยมีบริษัท ไทยเรทติ้งแอนด์อินฟอร์เมชั่นเซอร์วิส จำกัด (Thai Rating and Information
Services Company Limited : TRIS) เป็นผู้ทำการประเมินการกำกับดูแล
กิจการของบริษัทฯ TRIS ได้วิเคราะห์และประเมินผลจากข้อมูลของปี 2545 – 2547
ที่ได้รับจากบริษัทฯ จากการสัมภาษณ์กรรมการบริษัทฯ ฝ่ายบริหาร และพนักงานบริษัทฯ
รวมทั้งจากแหล่งข้อมูลอื่นที่เชื่อถือได้ ทั้งในด้านสิทธิของผู้ถือหุ้น
องค์ประกอบและบทบาทของคณะกรรมการและคณะผู้บริหาร การเปิดเผยข้อมูล
และวัฒนธรรมการกำกับดูแลกิจการ
ซึ่งผลการจัดอันดับการกำกับดูแลกิจการของบริษัทฯ เป็นครั้งแรกนั้น บริษัทฯ ได้คะแนนอยู่ในระดับ
“ดี”

ปี 2548 บริษัทฯ ได้มอบหมายให้สมาคมส่งเสริมสถาบันกรรมการบริษัทไทย (Thai Institute
of Directors Association : IOD) จัดทำรายงานการประเมินเฉพาะของบริษัทฯ
เพื่อใช้เป็นรายงานบทวิเคราะห์ผลการประเมินเฉพาะบริษัทฯ
เปรียบเสมือนคู่มือในการปรับปรุงการกำกับดูแลกิจการที่ดีของบริษัทฯ
เพื่อยกระดับการประเมินตนเองโดยเปรียบเทียบกับบริษัทจดทะเบียนโดยรวม
รวมทั้งจะได้ทราบถึงจุดเด่น ประเด็นที่ควรปรับปรุง และข้อเสนอแนะ
เพื่อนำไปสู่การพัฒนาในการเปิดเผยข้อมูล
รวมถึงการวิเคราะห์แนวปฏิบัติตามหลักการกำกับดูแลกิจการที่ดีเป็นรายหมวดตามมาตรฐานของ The
Organization for Economic Cooperation and Development (OECD)
ที่เป็นที่ยอมรับในระดับสากล ซึ่งผลการจัดอันดับการกำกับดูแลกิจการ บริษัทฯ
ได้รับผลการสำรวจในภาพรวมในระดับ “ดีมาก”

ปี 2549 บริษัทฯ ได้มอบหมายให้สมาคมส่งเสริมสถาบันกรรมการบริษัทไทย (Thai Institute
of Directors Association : IOD) ประเมินการกำกับดูแลกิจการของบริษัทฯ
ต่อเนื่องเป็นปีที่สอง ซึ่งผลการประเมินปรากฏว่าบริษัทฯ ได้คะแนนในภาพรวมอยู่ในเกณฑ์ “ดีมาก”
โดยมีคะแนนรายหมวดอยู่ในเกณฑ์ “ดีเลิศ” รวม 1 หมวด คือ การเปิดเผยข้อมูลและความโปร่งใส
และมีคะแนนอยู่ในเกณฑ์ “ดีมาก” รวม 3 หมวด ได้แก่ สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน และการคำนึงถึงบทบาทของผู้มีส่วนได้เสีย
ส่วนคะแนนในหมวดความรับผิดชอบของคณะกรรมการ จัดอยู่ในเกณฑ์ “ดี”
โดยที่คะแนนในแต่ละหมวดของบริษัทฯ
เปรียบเทียบกับคะแนนสูงสุดและคะแนนเฉลี่ยของบริษัทที่เข้ารับการประเมิน
ทั้งหมด บริษัทฯ มีคะแนนรายหมวดสูงกว่าค่าเฉลี่ยของบริษัทที่เข้ารับการประเมินทั้งหมด

จากผลของการประเมินการกำกับดูแลกิจการของบริษัทฯ ทั้ง 3 ปีดังกล่าวข้างต้น
สะท้อนให้เห็นถึงความมุ่งมั่น
ของคณะกรรมการบริษัทฯ ฝ่ายบริหาร และพนักงานทุกคน
ที่ให้ความสำคัญต่อการดำเนินธุรกิจอย่างโปร่งใส ตรวจสอบได้
และให้ความเป็นธรรมต่อผู้มีส่วนได้เสียทุกฝ่าย ซึ่งจะช่วยเสริมสร้างให้บริษัทฯ
เติบโตอย่างยั่งยืนและเกิดผลดีต่อประเทศชาติโดยรวมต่อไป

บริษัทฯ ได้มีการปฏิบัติตามข้อกำหนดของกฎหมาย ข้อกำหนดของตลาดหลักทรัพย์แห่งประเทศไทย
สำนักงานคณะกรรมการกำกับหลักหลักทรัพย์และตลาดหลักทรัพย์ รวมทั้งหลักการกำกับดูแลกิจการที่ดี
ดังนี้

1.  นโยบายเกี่ยวกับการกำกับดูแลกิจการที่ดี

บริษัทฯ ได้ตระหนักและเล็งเห็นถึงความสำคัญของการกำกับดูแลกิจการที่ดี
เพื่อให้การดำเนินธุรกิจของบริษัทฯ มีการเจริญเติบโตอย่างยั่งยืน โดยคณะกรรมการบริษัทฯ
ได้มีมติอนุมัตินโยบายธรรมาภิบาลตั้งแต่วันที่ 28 ตุลาคม 2545
เพื่อปลูกฝังหลักการกำกับดูแลกิจการที่ดีในสำนึกและพฤติกรรมของคณะกรรมการบริษัทฯ ฝ่ายบริหาร
และพนักงาน อันเป็น
พื้นฐานสำคัญในการปรับปรุงประสิทธิภาพ และเพิ่มประสิทธิผลในการประกอบกิจการของบริษัทฯ
เป็นธรรมต่อผู้มีส่วนได้เสีย
ทุกฝ่าย สร้างความเชื่อมั่น ทำให้บริษัทฯ ดำเนินธุรกิจแข่งขันได้อย่างโปร่งใสและเป็นธรรม
ส่งเสริมผลการดำเนินงานที่ยั่งยืน และใช้เป็นเครื่องมือในการบรรลุเป้าหมายสำคัญของบริษัทฯ
ที่จะเพิ่มมูลค่าสูงสุดให้แก่ผู้ถือหุ้น นักลงทุน และผู้เกี่ยวข้องทุกฝ่าย
โดยนโยบายธรรมาภิบาลของบริษัทฯ ประกอบด้วย

-   การยึดมั่นในความถูกต้อง

-   การสนองต่อความต้องการของลูกค้าและผู้มีส่วนได้เสีย

-   ความโปร่งใส

-   ความรับผิดชอบในหน้าที่

-   ความรับผิดชอบต่อผลการปฏิบัติงาน

-   ความเป็นธรรม

-   วิสัยทัศน์

-   จริยธรรม

นอกจากนโยบายธรรมาภิบาลแล้ว บริษัทฯ
ยังได้ยึดมั่นตามหลักเกณฑ์และแนวทางการกำกับดูแลที่ดีของ
รัฐวิสาหกิจที่กำหนดโดยกระทรวงการคลัง
หลักการกำกับดูแลกิจการที่ดีสำหรับบริษัทจดทะเบียนของตลาดหลักทรัพย์แห่งประเทศไทย 15 ข้อ
ที่ประกาศใช้เมื่อเดือนมีนาคม 2545 รวมทั้งปฏิบัติตามมาตรฐานสากล (International Best
Practices) ด้วย และยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม สังคม
และประเทศชาติ โดยยึดหลัก 7 ประการ
อย่างต่อเนื่อง ดังนี้

1.  สิทธิและความเท่าเทียมกันของผู้ถือหุ้น และผู้มีส่วนได้เสีย

2.  โครงสร้าง บทบาท หน้าที่ และความเป็นอิสระของคณะกรรมการบริษัทฯ

3.  การเปิดเผยข้อมูลและความโปร่งใส

4.  การควบคุมภายในและการบริหารความเสี่ยง

5.  ข้อพึงปฏิบัติทางจริยธรรม

6.  การสร้างคุณค่าในระยะยาวแก่ผู้มีส่วนได้เสีย

7.  การส่งเสริมการปฏิบัติที่เป็นเลิศ

คณะกรรมการบริษัทฯ ได้แต่งตั้งคณะกรรมการธรรมาภิบาลของบริษัทฯ ประกอบด้วย
คณะกรรมการบริษัทฯ ฝ่ายบริหาร และผู้ทรงคุณวุฒิจากภายนอก
มีอำนาจหน้าที่ตรวจสอบและเสนอแนะต่อคณะกรรมการบริษัทฯ
เพื่อให้เกิดการกำกับดูแลกิจการที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีซึ่งเป็นที่ยอมรับในระดับสากล ติดต่อประสานงานกับคณะกรรมการตรวจสอบ
คณะกรรมการบริหารความเสี่ยง และ
คณะกรรมการอื่นๆ ของบริษัทฯ ได้ตามที่เห็นสมควร คณะกรรมการธรรมาภิบาลของบริษัทฯ
ได้มีการติดตามและให้มีการปฏิบัติตามหลักการกำกับดูแลกิจการอย่างเป็นรูปธรรมมากขึ้น
รวมทั้งมีการปรับปรุงนโยบายดังกล่าวให้มี
ความเหมาะสมอย่างสม่ำเสมอ
ตลอดจนสนับสนุนให้กรรมการทุกท่านเข้าร่วมการอบรมกับสมาคมส่งเสริมสถาบันกรรมการบริษัทไทย
(Thai Institute of Directors Association : IOD) และสถาบันอื่นๆ
ในหลักสูตรที่เกี่ยวข้องอย่างต่อเนื่อง

คณะกรรมการธรรมาภิบาลของบริษัทฯ ได้แต่งตั้งคณะอนุกรรมการธรรมาภิบาล รวมทั้งสิ้น 4 ชุด
ดังนี้

-   คณะอนุกรรมการจรรยาบรรณและส่งเสริมธรรมาภิบาลของบริษัทฯ
    มีหน้าที่ปรับปรุงจรรยาบรรณของบริษัทฯ
    และสร้างความรู้ความเข้าใจที่ถูกต้องในเรื่องธรรมาภิบาล
    คณะอนุกรรมการชุดนี้ได้ปรับปรุงคู่มือจรรยาบรรณของบริษัทฯ (จรรยาบรรณการบินไทย)
    โดยกำหนดไว้เป็นลายลักษณ์อักษรทั้งภาษาไทยและภาษาอังกฤษ
    รวมทั้งแนวทางการปฏิบัติในการดำเนินธุรกิจของบริษัทฯ
    ตลอดจนให้พนักงานมีส่วนร่วมแสดงความคิดเห็นในการจัดทำ บริษัทฯ
    ได้แจกจ่ายจรรยาบรรณการบินไทยให้พนักงานทั้งในและต่างประเทศ
    รวมทั้งได้เผยแพร่ในเว็บไซต์ของบริษัทฯ เพื่อให้พนักงานยึดถือปฏิบัติด้วย

คณะอนุกรรมการชุดนี้ยังได้จัดโครงการส่งเสริมธรรมาภิบาลเพื่อปลูกจิตสำนึกด้านการกำกับดูแลกิจการที่ดี
เช่น กระตุ้นให้มีการนำไปปฏิบัติอย่างจริงจังและเป็นรูปธรรม จัดทำวารสารธรรมาภิบาล ราย 3
เดือน เพื่อเผยแพร่
ประชาสัมพันธ์ให้คณะกรรมการบริษัทฯ ฝ่ายบริหาร และพนักงาน
ตระหนักถึงความสำคัญของหลักการกำกับดูแลกิจการที่ดีของบริษัทฯ
รวมทั้งสร้างบรรยากาศของการรณรงค์และเผยแพร่กิจกรรมต่างๆ ที่จัดขึ้นผ่านสื่อต่างๆ ขององค์กร
เช่น การจัดโครงการประกวดคำขวัญธรรมาภิบาลประเภททีมและบุคคล
การจัดสัปดาห์รณรงค์ธรรมาภิบาลตามฝ่ายต่างๆ ของบริษัทฯ
การทัศนศึกษาและเยี่ยมชมดูงานด้านธรรมาภิบาลของหน่วยงานและบริษัทอื่นๆ การจัดทำวีดิทัศน์
(ป้าย
ประชาสัมพันธ์) การออกเสียงตามสาย การเผยแพร่ผ่านระบบ Intranet ของบริษัทฯ
การทำแบบสอบถามความคิดเห็นของพนักงาน เพื่อให้พนักงานทุกคนได้แสดงความคิดเห็น
ตลอดจนมีเป้าหมายจะจัดตั้ง Coaching Team ในอัตราส่วนต่อพนักงานทั้งหมด เท่ากับ 1 ต่อ 7
เพื่อทำการประชาสัมพันธ์ธรรมาภิบาล และหลักการกำกับดูแลกิจการที่ดีผ่านทาง Coaching Team
นี้ เพื่อให้พนักงานทุกคนได้รับทราบข่าวการดำเนินการอย่างต่อเนื่อง

-   คณะอนุกรรมการธรรมาภิบาลในระบบการทำงานของบริษัทฯ
    มีหน้าที่พิจารณาระบบการทำงานของบริษัทฯ
    คณะอนุกรรมการชุดนี้ได้พิจารณาและปรับปรุงหลักเกณฑ์การสรรหา แต่งตั้ง
    โยกย้ายพนักงานบริหารของบริษัทฯ ให้ทันสมัยและสอดคล้องกับหลักการกำกับดูแลกิจการที่ดี
    ทั้งนี้
    ได้จัดทำประชาหารือโดยให้พนักงานและผู้เกี่ยวข้องร่วมแสดงความคิดเห็นผ่านทางเว็บไซต์ของบริษัทฯ

-   คณะอนุกรรมการปรับปรุงผลการจัดอันดับการกำกับดูแลกิจการของบริษัทฯ
    มีหน้าที่ให้คำเสนอแนะและประสานงานเกี่ยวกับการปรับปรุงผลการจัดอันดับการกำกับดูแลกิจการของบริษัทฯ
    เพื่อให้ผลการจัดอันดับการกำกับดูแล กิจการของบริษัทฯ อยู่ในเกณฑ์ที่ดี
    เป็นที่ยอมรับในระดับสากล ตามหลักการที่กระทรวงการคลังและตลาดหลักทรัพย์
    แห่งประเทศไทยกำหนด

-   คณะอนุกรรมการนำพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดีมาใช้บังคับในบริษัท
    การบินไทย จำกัด (มหาชน) มีหน้าที่เสนอแนวปฏิบัติด้านการกำกับดูแลกิจการที่ดีของบริษัทฯ
    ตาม
    พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี
    ให้คำแนะนำแก่คณะกรรมการบริษัทฯ
    คณะกรรมการบริหารบริษัทฯ คณะกรรมการธรรมาภิบาลของบริษัทฯ ฝ่ายบริหารบริษัทฯ
    ในเรื่องเกี่ยวกับการกำกับดูแล
    กิจการที่ดี สนับสนุนการปฏิบัติงานของฝ่ายบริหารบริษัทฯ
    เพื่อให้เป็นไปตามหลักการกำกับดูแลกิจการที่ดี ทบทวนแนวทาง
    หลักการกำกับดูแลกิจการที่ดีของบริษัทฯ โดยเปรียบเทียบกับแนวปฏิบัติของสากล
    ปฏิบัติและเสนอแนะต่อคณะกรรมการธรรมาภิบาลบริษัทฯ ก่อนนำเสนอคณะกรรมการบริษัทฯ

2.  ผู้ถือหุ้น : สิทธิและความเท่าเทียมกันของผู้ถือหุ้น

    สิทธิของผู้ถือหุ้น

บริษัทฯ ตระหนักถึงความสำคัญของผู้ถือหุ้นและสิทธิของผู้ถือหุ้น
จึงกำหนดเป็นนโยบายปกป้องและรักษาสิทธิ
ขั้นพื้นฐานของผู้ถือหุ้น ได้แก่ สิทธิในการซื้อ ขาย หรือโอนหุ้น
สิทธิในการมีส่วนแบ่งในผลกำไรของบริษัทฯ สิทธิในการได้รับข้อมูลของบริษัทฯ
อย่างเพียงพอและทันเวลา สิทธิต่างๆ ในการเข้าร่วมประชุมผู้ถือหุ้น สิทธิการมอบฉันทะให้บุคคลอื่น
เข้าประชุมและออกเสียงลงคะแนนแทน
สิทธิการแสดงความคิดเห็นและซักถามในการประชุมผู้ถือหุ้นเพื่อร่วมตัดสินใจ
ในเรื่องสำคัญของบริษัทฯ เช่น การเลือกตั้งกรรมการ
การอนุมัติธุรกรรมที่สำคัญและมีผลต่อทิศทางการเพื่อดำเนินธุรกิจของบริษัทฯ
การแก้ไขหนังสือบริคณห์สนธิ ข้อบังคับของบริษัทฯ เป็นต้น

การปฏิบัติต่อผู้ถือหุ้นอย่างเท่าเทียมกัน

บริษัทฯ มีนโยบายอำนวยความสะดวกให้แก่ผู้ถือหุ้น และปฏิบัติต่อผู้ถือหุ้นทุกรายอย่างเท่าเทียม
เป็นธรรม และเป็นไปตามข้อกำหนด กฎหมาย ประกอบด้วยการปกป้องสิทธิขั้นพื้นฐานของผู้ถือหุ้น
การกำหนดให้สิทธิออกเสียงในที่ประชุมเป็นไปตามจำนวนหุ้นที่ผู้ถือหุ้นถืออยู่
โดยหนึ่งหุ้นมีสิทธิเท่ากับหนึ่งเสียง การกำหนดให้กรรมการอิสระเป็นผู้มีหน้าที่ดูแลผู้ถือหุ้นส่วนน้อย
การกำหนดมาตรการป้องกันการใช้ข้อมูลภายใน (Insider Trading)
เพื่อหาผลประโยชน์ให้แก่ตนเองหรือผู้อื่นในทางมิชอบของกรรมการบริษัทฯ ผู้บริหาร
รวมทั้งคู่สมรสและบุตรที่ยังไม่บรรลุนิติภาวะ โดยบริษัทฯ ได้ออกประกาศห้ามกรรมการ
รวมถึงกรรมการที่พ้นตำแหน่งในช่วงเวลา 6 เดือน และผู้บริหาร ซื้อขายหลักทรัพย์ของบริษัทฯ
ก่อนประกาศงบการเงินเป็นเวลา 1 เดือน และหลังประกาศเป็นเวลา 3 วัน
และกำหนดให้กรรมการและผู้บริหารมีหน้าที่รายงานการถือครองหุ้นของบริษัทฯ
และจัดส่งรายงานดังกล่าวให้แก่คณะกรรมการเป็นประจำ ทั้งนี้
เพื่อมิให้กรรมการและผู้บริหารนำข้อมูลภายในไปใช้ประโยชน์
ซึ่งก่อให้เกิดความเสียหายต่อผู้ถือหุ้นโดยรวม เป็นต้น

3.  สิทธิของผู้มีส่วนได้เสีย

ภารกิจหลักของบริษัทฯ คือ ให้บริการขนส่งทางอากาศอย่างครบวงจรทั้งภายในและระหว่างประเทศ
โดยใส่ใจในเรื่องความปลอดภัย ความสะดวกสบาย และการบริการที่มีคุณภาพ
เพื่อสร้างความเชื่อมั่นและความพึงพอใจต่อลูกค้า
และมีการบริหารธุรกิจอย่างมีประสิทธิภาพตามแนวทางปฏิบัติที่เป็นสากล และมีผลประกอบการที่ดี
เพื่อสร้างมูลค่าสูงสุดสำหรับ
ผู้ถือหุ้น สร้างสิ่งแวดล้อมในการทำงานและให้ผลตอบแทนที่เหมาะสม
เพื่อจูงใจให้พนักงานเรียนรู้และทำงานอย่างเต็ม
ศักยภาพ และภูมิใจที่เป็นส่วนร่วมในความสำเร็จของบริษัทฯ
มีความรับผิดชอบต่อประเทศชาติในฐานะที่เป็นสายการบินแห่งชาติ

เพื่อให้บรรลุภารกิจข้างต้น บริษัทฯ
จึงให้ความสำคัญต่อสิทธิของผู้มีส่วนได้เสียทุกกลุ่มไม่ว่าจะเป็นผู้มีส่วนได้เสียภายใน ได้แก่ ผู้ถือหุ้น
คณะกรรมการ พนักงานของบริษัทฯ และผู้มีส่วนได้เสียภายนอก ได้แก่ ลูกค้า คู่ค้า เจ้าหนี้ คู่แข่ง
ภาครัฐ และหน่วยงานอื่นๆ ที่บริษัทฯ ได้ดำเนินกิจกรรมภายในและภายนอกบริษัทฯ
ตามหลักความรับผิดชอบต่อสังคม
เชิงบรรษัท (Corporate Social Responsibility : CSR) บริษัทฯ
ได้กำหนดแนวทางการปฏิบัติไว้เป็นลายลักษณ์อักษรในจรรยาบรรณการบินไทย ตั้งแต่ปี 2545
เพื่อให้คณะกรรมการ ฝ่ายบริหาร และพนักงานทุกระดับถือปฏิบัติอย่างเคร่งครัดในการปฏิบัติงาน
ปัจจุบันคณะกรรมการธรรมาภิบาลของบริษัทฯ
ได้ปรับปรุงจรรยาบรรณการบินไทยฉบับใหม่ให้มีเนื้อหาสาระที่ครอบคลุม ชัดเจน
และสอดคล้องกับการดำเนินธุรกิจของบริษัทฯ
รวมทั้งเปิดโอกาสให้พนักงานทุกคนมีส่วนร่วมในการจัดทำเรียบร้อยแล้ว
โดยได้แจกจรรยาบรรณการบินไทยฉบับใหม่ให้พนักงานทุกคนและเผยแพร่ทางเว็บไซต์ของบริษัทฯ
รวมทั้งสื่อภายในของบริษัทฯ ได้แก่ TG Update สื่อวีดิทัศน์
และจัดให้มีการสัมมนาเชิงปฏิบัติการเพื่อเสริมสร้างความรู้ความ
เข้าใจเรื่องจรรยาบรรณการบินไทย ในการดำเนินงานที่ผ่านมา บริษัทฯ
ได้คำนึงถึงสิทธิของผู้มีส่วนได้เสียทุกฝ่าย ดังนี้

ผู้ถือหุ้น

-   ปฏิบัติหน้าที่ด้วยความซื่อสัตย์ สุจริต และเป็นธรรม คำนึงถึงผู้ถือหุ้นทั้งรายใหญ่และรายย่อย
    และเพื่อ
    ผลประโยชน์ของกลุ่มผู้ที่เกี่ยวข้องโดยรวม

-   บริหารกิจการของบริษัทฯ ให้มีความเจริญก้าวหน้า มั่นคง
    และก่อให้เกิดผลตอบแทนที่ดีแก่ผู้ถือหุ้น

-   ปฏิบัติหน้าที่ด้วยความสามารถและความระมัดระวัง เยี่ยงผู้ที่มีความรู้ ประสบการณ์
    และความชำนาญ

-   จัดการดูแลไม่ให้ทรัพย์สินใดๆ ของบริษัทฯ สูญค่า หรือสูญเสียไปโดยเปล่าประโยชน์

-   เปิดเผยข้อมูลและสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของบริษัทฯ
    ที่เป็นจริงอย่างครบถ้วนเพียงพอ สม่ำเสมอ ทันเวลา
    และแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ

    ลูกค้า

-   มีทัศนคติที่ดี และให้ความสำคัญต่อลูกค้าและงานบริการ ปฏิบัติต่อลูกค้าด้วยความเต็มใจ
    กระตือรือร้น ยิ้มแย้มแจ่มใส มีน้ำใจ สุภาพอ่อนโยน และรักษาความลับของลูกค้า
    โดยไม่นำไปใช้เพื่อประโยชน์ของตนเองหรือผู้อื่นโดยมิชอบ
    รวมทั้งให้เกียรติและปฏิบัติต่อลูกค้าทุกคนอย่างเท่าเทียมกัน
    โดยไม่เลือกปฏิบัติต่อบุคคลหนึ่งบุคคลใดโดยเฉพาะ ทั้งนี้
    เพื่อมอบบริการให้เป็นที่ประทับใจทุกครั้งอย่างมีคุณภาพ
    ตรงตามหรือเหนือกว่าความคาดหมายของลูกค้า

-   ศึกษาและทำความเข้าใจความต้องการของลูกค้าอย่างละเอียดและถูกต้อง
    เพื่อกำหนดเป็นมาตรฐานในทุกจุดบริการ และสามารถติดตามวัดผลได้ก่อนเสนอการบริการ
    เพื่อตอบสนองได้ตรงความต้องการที่แท้จริงของลูกค้า
    รวมทั้งต้องสนใจใฝ่หาข้อมูลความรู้ที่ทันสมัยอยู่เสมอ
    และสั่งสมประสบการณ์ในการทำงานให้มีประสิทธิภาพมากขึ้น เพื่อสร้างสรรค์บริการใหม่ๆ
    ให้ลูกค้าเกิดความประทับใจสูงสุด และกลับมาใช้ผลิตภัณฑ์และบริการของบริษัทฯ อีก

-   สร้างสัมพันธภาพที่ดีกับลูกค้าอย่างต่อเนื่องและสม่ำเสมอ
    เพื่อสร้างความภักดีต่อผลิตภัณฑ์และบริการของบริษัทฯ
    ให้โอกาสลูกค้ามีส่วนร่วมในการสร้างสรรค์งานบริการ
    รวมทั้งจัดให้มีระบบและกระบวนการรับข้อร้องเรียนจากลูกค้า และดำเนินการอย่างถึงที่สุด
    เพื่อให้ข้อร้องเรียนได้รับการตอบสนองอย่างรวดเร็ว เป็นที่พอใจของลูกค้า

    คู่ค้า และ/หรือเจ้าหนี้/ลูกหนี้

-   ปฏิบัติต่อคู่ค้า และ/หรือเจ้าหนี้/ลูกหนี้อย่างเสมอภาคและเป็นธรรม
    โดยคำนึงถึงประโยชน์สูงสุดของบริษัทฯ
    และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย

-   หลีกเลี่ยงสถานการณ์ที่ทำให้เกิดความขัดแย้งทางผลประโยชน์ รวมทั้งปฏิบัติตามพันธะสัญญา

-   ให้ข้อมูลที่เป็นจริง รายงานที่ถูกต้อง
    การเจรจาแก้ปัญหาและหาทางออกตั้งอยู่บนพื้นฐานของความสัมพันธ์ทางธุรกิจ

    คู่แข่งทางการค้า

-   ประพฤติปฏิบัติภายใต้กรอบการแข่งขันที่ดี

-   ไม่ทำลายชื่อเสียงของคู่แข่งขันทางการค้าด้วยการกล่าวหาในทางร้ายและปราศจากซึ่งข้อมูลความจริง

-   ไม่เข้าถึงสารสนเทศที่เป็นความลับของคู่แข่งด้วยวิธีการที่ไม่สุจริต
    หรือด้วยวิธีการอื่นที่ไม่เหมาะสม

    ผู้ขายสินค้าและบริการ

-   มีนโยบายการดำเนินการเกี่ยวกับการจัดซื้อสินค้าและบริการอย่างชัดเจน

-   มีการปฏิบัติตามเงื่อนไขทางการค้าและสัญญาที่ตกลงกันไว้

-   มีการจ่ายชำระเงินตรงตามเวลาทุกครั้ง

-   มีการให้ความร่วมมือแก่ผู้ขายสินค้าและบริการในด้านข้อมูลต่างๆ ที่จำเป็น

    พนักงาน

-   บริษัทฯ ตระหนักเป็นอย่างยิ่งถึงความสำคัญของพนักงาน
    ซึ่งถือว่าเป็นทรัพย์สินที่มีค่ายิ่งที่จะขับเคลื่อนบริษัทฯ ให้บรรลุเป้าหมายและวิสัยทัศน์ที่ตั้งไว้
    บริษัทฯ สรรหาและว่าจ้างบุคลากรที่มีความรู้ ความสามารถ
    และประสบการณ์เพื่อเข้ามาปฏิบัติงาน
    และสัมพันธ์กันกับความต้องการและการเติบโตของบริษัทฯ
    โดยจัดโครงการพัฒนาความรู้ความสามารถพนักงานอย่างต่อเนื่องให้มีความสามารถในระดับสูง
    นอกจากนี้ ได้กำหนดตัวชี้วัดการปฏิบัติงานของฝ่ายบริหารตัวหนึ่งคือ
    จำนวนวันที่พนักงานเข้ารับการอบรมประจำปี
    และยังได้ปรับขึ้นเงินเดือนพนักงานให้เทียบเคียงกับบริษัทชั้นนำทั่วไปและ
    อุตสาหกรรมการบินพาณิชย์ รวมถึงสิทธิประโยชน์ด้านต่างๆ ตามหลักสากลของอุตสาหกรรม
    นอกจากนั้น บริษัทฯ ยังให้ความสำคัญด้านการดูแลสวัสดิภาพและสวัสดิการของพนักงาน เช่น
    การจัดตั้งกองทุนสำรองเลี้ยงชีพ สนับสนุนการจัดตั้งสมาคมสโมสรพนักงานการบินไทย
    และสหกรณ์ออมทรัพย์พนักงานการบินไทย เป็นต้น

-   บริษัทฯ
    ได้ให้ความสำคัญต่อการพัฒนาบุคลากรเป็นอย่างยิ่งโดยพัฒนาศักยภาพพนักงานให้มีความรู้ความสามารถ
    และทักษะที่จำเป็นต่อการปฏิบัติงานให้ประสบความสำเร็จ สร้างความพึงพอใจให้ลูกค้า
    นอกจากนี้
    ได้ปรับแผนการพัฒนาบุคลากรให้สอดคล้องและสนับสนุนแผนวิสาหกิจและนโยบายของบริษัทฯ

    สังคมและส่วนรวม

-   คำนึงถึงประโยชน์ส่วนรวม และไม่กระทำการใดๆ ที่จะมีผลเสียหายต่อชื่อเสียงของประเทศ
    ทรัพยากรธรรมชาติ
    สิ่งแวดล้อม และประโยชน์สาธารณะ

-   สนับสนุนกิจกรรมสร้างสรรค์สังคมอย่างสม่ำเสมอ

-   ส่งเสริมและปลูกฝังจิตสำนึกความรับผิดชอบต่อสังคมในหมู่พนักงานทุกระดับ

-   ไม่กระทำการช่วยเหลือ สนับสนุนหรือยอมเป็นเครื่องมือ
    ที่จะทำให้เกิดการหลีกเลี่ยงการปฏิบัติตามกฎหมาย

-   ไม่พึงนำบริษัทฯ ไปสนับสนุนทางการเมือง

    สิ่งแวดล้อม

-   พัฒนาระบบการจัดการสิ่งแวดล้อมตามมาตรฐานสากล
    เพื่อความมั่นใจว่ากิจกรรมและการดำเนินงานของบริษัทฯ
    เป็นไปตามมาตรฐานและกฎหมายด้านสิ่งแวดล้อมที่เกี่ยวข้อง

-   พัฒนาและปรับปรุงระบบการจัดการสิ่งแวดล้อมในทุกกิจกรรมของบริษัทฯ
    เพื่อลดมลภาวะและผลกระทบต่อสิ่งแวดล้อมอย่างต่อเนื่อง โดยมีวัตถุประสงค์ เป้าหมาย
    แผนงานปฏิบัติ และการประเมินผลอย่างชัดเจน

-   การดำเนินการของบริษัทฯ จะคำนึงถึงผลกระทบต่อสิ่งแวดล้อมอย่างครบวงจรทุกขั้นตอน
    ตั้งแต่การออกแบบ การจัดซื้อ การผลิต การให้บริการ และกิจกรรมที่เกี่ยวข้อง
    โดยตระหนักถึงการนำทรัพยากรมาใช้อย่างประหยัดและ
    เกิดประโยชน์สูงสุดต่อองค์กรและสังคม

-   รณรงค์สร้างจิตสำนึกและฝึกอบรมพนักงานในด้านสิ่งแวดล้อมอย่างต่อเนื่อง
    เพื่อให้ระบบการจัดการสิ่งแวดล้อมดำเนินไปอย่างมีประสิทธิภาพ

-   ให้การสนับสนุนการอนุรักษ์สิ่งแวดล้อม
    รวมทั้งดำเนินการเผยแพร่ข้อมูลข่าวสารและให้ความร่วมมือกับพนักงาน ลูกค้า
    หน่วยงานภาครัฐและเอกชน รวมถึงสาธารณชนทั่วไป
    เพื่อสร้างภาพลักษณ์และความเข้าใจอันดีต่อการ
    จัดการสิ่งแวดล้อมของบริษัทฯ

-   มีการตอบสนองอย่างรวดเร็วและมีประสิทธิภาพต่อเหตุการณ์ที่มีผลกระทบต่อสิ่งแวดล้อมและชุมชน
    อันเป็นผลมาจากการดำเนินงานของบริษัทฯ

4.  การประชุมผู้ถือหุ้น

บริษัทฯ ได้จัดให้มีการประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม
2549 ถึงวันที่ 30 กันยายน 2550 ตามข้อบังคับของตลาดหลักทรัพย์แห่งประเทศไทย (ตลท.)
โดยปฏิบัติตามแนวทางการจัดประชุมผู้ถือหุ้นที่ดีของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) รวมทั้งปรับปรุงตามหลักเกณฑ์ของบริษัท
ไทยเรทติ้งแอนด์อินฟอร์เมชั่นเซอร์วิส จำกัด (Thai Rating and Information Services
Company Limited : TRIS) สมาคมส่งเสริมสถาบันกรรมการบริษัทไทย (Thai Institute
of Directors Association : IOD) ตลอดจนใช้คู่มือ Annual General Meeting
Checklist ซึ่งเป็นการริเริ่มโครงการประเมินคุณภาพการจัดประชุมผู้ถือหุ้นสามัญประจำปี
(Annual General Meeting : AGM) ของบริษัทจดทะเบียน โดยสมาคมส่งเสริมผู้ลงทุนไทย
สมาคมบริษัทจดทะเบียนและสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
เพื่อยกระดับคุณภาพการจัดการประชุมใหญ่สามัญผู้ถือหุ้นประจำปีของบริษัทฯ ดังนี้

การกำหนดวัน เวลา สถานที่ในการประชุม

ที่ประชุมคณะกรรมการบริษัทฯ ครั้งที่ 19/2550 เมื่อวันที่ 26 พฤศจิกายน 2550
ได้มีมติกำหนดให้จัดการประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม
2549 ถึงวันที่ 30 กันยายน 2550 ในวันที่ 27 ธันวาคม 2550
และได้เปิดเผยมติดังกล่าวในเว็บไซต์ของตลาดหลักทรัพย์แห่งประเทศไทยตั้งแต่วันที่ 27 พฤศจิกายน
2550 ซึ่งอยู่ภายในกำหนดระยะเวลา 4 เดือนนับแต่วันสิ้นสุดรอบปีบัญชีของบริษัทฯ
ตามข้อบังคับของบริษัทฯ โดยจัดประชุมใหญ่สามัญผู้ถือหุ้น ณ ห้องมัฆวานรังสรรค์ สโมสรทหารบก
ถนนวิภาวดีรังสิต กรุงเทพมหานคร มีผู้ถือหุ้นและผู้รับมอบฉันทะแทน จำนวน 1,894ราย
ถือหุ้นรวมกันทั้งสิ้น 1,422,464,701 หุ้น เกินกว่า 1 ใน 3
ของจำนวนหุ้นที่จำหน่ายทั้งหมดของบริษัทฯ เข้าร่วมประชุม
ครบเป็นองค์ประชุมตามข้อบังคับของบริษัทฯ

ก่อนวันประชุมผู้ถือหุ้น

ในการประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม 2549 ถึงวันที่ 30
กันยายน 2550 เพื่อเป็นการส่งเสริมการกำกับดูแลกิจการที่ดีเกี่ยวกับการดูแลสิทธิของผู้ถือหุ้น
บริษัทฯ
ได้เปิดโอกาสให้ผู้ถือหุ้นเสนอเรื่องเพื่อพิจารณาบรรจุเป็นวาระการประชุมและเสนอชื่อบุคคลที่มีคุณสมบัติเหมาะสมเพื่อรับการพิจารณาเลือกตั้งเป็นกรรมการบริษัทฯ
ในการประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม 2549 ถึงวันที่ 30
กันยายน 2550 เป็นการล่วงหน้า ตั้งแต่วันที่ 27 กันยายน 2550 จนถึงวันที่ 31 ตุลาคม 2550
โดยมีรายละเอียดหลักเกณฑ์และวิธีการตามที่ได้เปิดเผยบนเว็บไซต์ของบริษัทฯ ที่
http://www.thaiairways.com พร้อมทั้งบริษัทฯ
ได้มีหนังสือลงนามโดยรองกรรมการผู้อำนวยการใหญ่ สำนักเลขานุการบริษัทฯ
เรียนกรรมการและผู้จัดการตลาดหลักทรัพย์แห่งประเทศไทย
และเมื่อถึงกำหนดปรากฏว่าไม่มีผู้ถือหุ้นเสนอตามเรื่องนี้

บริษัทฯ ได้จัดส่งหนังสือเชิญประชุม ซึ่งบรรจุวาระที่สำคัญอย่างครบถ้วนตามกฎหมาย
ข้อกำหนดของตลาดหลักทรัพย์แห่งประเทศไทย และข้อบังคับของบริษัทฯ อาทิ
รายละเอียดวาระการประชุมที่เพียงสำหรับการตัดสินใจ ทั้งนี้ บริษัทฯ
ได้ระบุอย่างชัดเจนในแต่ละวาระที่นำเสนอว่า เป็นเรื่องที่นำเสนอเพื่อทราบ เพื่ออนุมัติ
หรือเพื่อพิจารณา รวมทั้งนำเสนอความเห็นของคณะกรรมการบริษัทฯ ในแต่ละวาระอย่างชัดเจน
รายงานการประชุมครั้งที่ผ่านมา รายงานประจำปี พร้อมทั้งเอกสารประกอบการประชุม
เอกสารที่ต้องใช้ในการมอบฉันทะและระบุวิธีการไว้ชัดเจน
ให้แก่ผู้ถือหุ้นได้พิจารณาล่วงหน้าก่อนการประชุมมากกว่า 14 วัน
และได้ประกาศในหนังสือพิมพ์รายวันภาษาไทย เรื่องคำบอกกล่าวเรียกประชุมใหญ่สามัญ
ผู้ถือหุ้นติดต่อกันไม่น้อยกว่า 3 วัน และก่อนวันประชุมไม่น้อยกว่า 3 วัน
เพื่อบอกกล่าวผู้ถือหุ้นล่วงหน้าในเวลาที่เพียงพอสำหรับเตรียมตัวศึกษาข้อมูลในการพิจารณาเกี่ยวกับวาระการประชุมก่อนมาเข้าร่วมประชุม
หนังสือเชิญประชุมได้จัดส่งให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้นของบริษัทฯ
รวมทั้งได้แต่งตั้งกรรมการอิสระ จำนวน 4 ท่าน พร้อมประวัติโดยสังเขป
เป็นผู้รับมอบฉันทะแทนผู้ถือหุ้น
ในกรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทนสามารถเลือกมอบฉันทะให้บุคคลใดบุคคลหนึ่ง
หรือกรรมการอิสระของบริษัทฯ เข้าประชุมแทนได้

วันประชุมผู้ถือหุ้น

การเข้าร่วมประชุมและการลงทะเบียน

บริษัทฯ ได้แจ้งในเอกสารประกอบการประชุมที่จัดส่งพร้อมหนังสือนัดประชุม
เพื่อให้ผู้ถือหุ้นทราบถึงกระบวนการและขั้นตอนในการเข้าร่วมประชุม
การตรวจสอบเอกสารหรือหลักฐานเพื่อแสดงสิทธิในการเข้าร่วมประชุม บริษัทฯ
ได้อำนวยความสะดวกให้กับผู้ถือหุ้นโดยได้กำหนดวันเวลาการประชุม
สถานที่ประชุมที่มั่นใจในด้านการรักษาความปลอดภัยให้กับผู้ถือหุ้น จัดเจ้าหน้าที่ลงทะเบียน
และกำหนดจุดบริการรับลงทะเบียนให้แก่ผู้ถือหุ้นและผู้มอบฉันทะที่เข้าร่วมประชุมอย่างเหมาะสมและเพียงพอ
โดยผู้ถือหุ้นสามารถลงทะเบียนเข้าร่วมประชุมได้ล่วงหน้าก่อนเวลาประชุม 2 ชั่วโมง
และต่อเนื่องจนกว่าการประชุมผู้ถือหุ้นจะแล้วเสร็จ
รวมถึงการจัดของที่ระลึกและการเลี้ยงรับรองที่เหมาะสมแก่ผู้ถือหุ้นที่มาประชุมด้วย

การเข้าร่วมประชุมผู้ถือหุ้นของคณะกรรมการบริษัทฯ

  ในการประชุมใหญ่สามัญผู้ถือหุ้นประจำปี 2550 สำหรับงวดตั้งแต่วันที่ 1 ตุลาคม 2550 ถึงวันที่
  31 ธันวาคม 2550

คณะกรรมการบริษัทฯ ให้ความสำคัญต่อการประชุมผู้ถือหุ้น โดยประธานกรรมการบริษัทฯ
ทำหน้าที่ประธานในที่ประชุมและมีกรรมการบริษัทฯ เข้าร่วมประชุมทั้งสิ้น 13 ท่าน
ซึ่งรวมถึงประธานกรรมการบริษัทฯ ประธานคณะกรรมการธรรมาภิบาล
ประธานคณะกรรมการบริหารความเสี่ยง ประธานคณะกรรมการสรรหา กำหนดค่าตอบแทน
และพัฒนาบุคลากร ประธานคณะกรรมการบริหารบริษัทฯ รักษาการประธานคณะกรรมการตรวจสอบ
และผู้แทนหน่วยงานต่างๆ ได้เข้าร่วมประชุมด้วย เพื่อรับฟังความคิดเห็น
และตอบข้อซักถามของผู้ถือหุ้น ดังนี้

+---+-----------------+-----------------+------------------------------+
| 1 | พลอากาศเอก ชลิต  | พุกผาสุข          | ประธานกรรมการ                |
| . |                 |                 |                              |
|   |                 |                 | และประธานคณะกรรมการสรรหา     |
|   |                 |                 |                              |
|   |                 |                 | กำหนดค่าตอบแทน และพัฒนาบุคลากร  |
+---+-----------------+-----------------+------------------------------+
| 2 | นายศุภรัตน์        | ควัฒน์กุล          | รองประธานกรรมการ             |
| . |                 |                 |                              |
+---+-----------------+-----------------+------------------------------+
| 3 | นายชัยสวัสดิ์       | กิตติพรไพบูลย์      | รองประธานกรรมการ             |
| . |                 |                 |                              |
+---+-----------------+-----------------+------------------------------+
| 4 | นายฉายศักดิ์       | แสง-ชูโต         | ประธานกรรมการบริหาร           |
| . |                 |                 |                              |
+---+-----------------+-----------------+------------------------------+
| 5 | นายบวรศักดิ์       | อุวรรณโณ         | ประธานคณะกรรมการธรรมาภิบาล    |
| . |                 |                 | และป                         |
|   |                 |                 | ระธานคณะกรรมการบริหารความเสี่ยง |
|   |                 |                 |                              |
|   |                 |                 | และกรรมการอิสระ               |
+---+-----------------+-----------------+------------------------------+
| 6 | นายศิวะพร        | ทรรทรานนท์       | รักษาการประธานกรรมการตรวจสอบ  |
| . |                 |                 |                              |
|   |                 |                 | และกรรมการอิสระ               |
+---+-----------------+-----------------+------------------------------+
| 7 | พลเอก ไพโรจน์    | พานิชสมัย         | กรรมการอิสระ                  |
| . |                 |                 |                              |
+---+-----------------+-----------------+------------------------------+
| 8 | นายวิสุทธิ์         | ศรีสุพรรณ         | กรรมการ                      |
| . |                 |                 |                              |
+---+-----------------+-----------------+------------------------------+
| 9 | นายพิชัย          | ชุณหวชิร          | กรรมการ                      |
| . |                 |                 |                              |
+---+-----------------+-----------------+------------------------------+
| 1 | นายวิจิตร         | ณ ระนอง         | กรรมการ                      |
| 0 |                 |                 |                              |
| . |                 |                 |                              |
+---+-----------------+-----------------+------------------------------+
| 1 | นายอวิรุทธ์        | วงศ์พุทธพิทักษ์      | กรรมการ                      |
| 1 |                 |                 |                              |
| . |                 |                 |                              |
+---+-----------------+-----------------+------------------------------+
| 1 | นายชัยเกษม       | นิติสิริ            | กรรมการ                      |
| 2 |                 |                 |                              |
| . |                 |                 |                              |
+---+-----------------+-----------------+------------------------------+
| 1 | เรืออากาศโท      | สุมนะเศรณี        | กรรมการ                      |
| 3 | อภินันทน์          |                 | และกรรมการผู้อำนวยการใหญ่       |
| . |                 |                 |                              |
+---+-----------------+-----------------+------------------------------+

ฝ่ายบริหารของบริษัทฯ

+---+-----------------+-----------------+------------------------------+
| 1 | พลอากาศเอก      | สังขพงศ์          | รองกรรมการผู้อำนวยการใหญ่       |
| . | ณรงค์ศักดิ์         |                 | สำนักเลขานุการ บริษัทฯ           |
|   |                 |                 | และเลขานุการคณะกรรมการบริษัทฯ   |
+---+-----------------+-----------------+------------------------------+
| 2 | นางงามนิตย์       | สมบัติพิบูลย์        | รองกรรมการผู้อำนวยการใหญ่       |
| . |                 |                 | สายการเงินและการบัญชี           |
+---+-----------------+-----------------+------------------------------+
| 3 | เรืออากาศเอก     | ชินวัตร           | รองกรรมการผู้อำนวยการใหญ่       |
| . | ประวิตร          |                 | สายปฏิบัติการ                   |
+---+-----------------+-----------------+------------------------------+
| 4 | นายธรรมศักดิ์      | ชุติวงศ์           | กรรมการผู้จัดการฝ่ายช่าง          |
| . |                 |                 |                              |
|   |                 |                 | ระดับรองกรรมการผู้อำนวยการใหญ่   |
+---+-----------------+-----------------+------------------------------+
| 5 | นายชาญชัย        | สิงห์โตโรจน์       | รองกรรมการผู้อำนวยการใหญ่       |
| . |                 |                 | สายทรัพยากรบุคคลและบริหารทั่วไป   |
+---+-----------------+-----------------+------------------------------+
| 6 | นายปานฑิต        | ชนะภัย           | รองกรรมการผู้อำนวยการใหญ่       |
| . |                 |                 | สายการพาณิชย์                  |
+---+-----------------+-----------------+------------------------------+

การเปิดโอกาสให้ผู้ถือหุ้นซักถามและแสดงความคิดเห็น การลงมติ และการบันทึกรายงานการประชุม

ในการประชุมผู้ถือหุ้น ประธานกรรมการบริษัทฯ ได้ทำหน้าที่ประธานในที่ประชุม
และก่อนดำเนินการประชุมได้มีการแจ้งรายละเอียดขององค์ประชุม อธิบายวิธีการลงคะแนน
การนับคะแนน การใช้บัตรลงคะแนน การเก็บบัตรลงคะแนน การนับคะแนนเสียง
และเปิดเผยผลการนับคะแนนในแต่ละวาระอย่างชัดเจน โปร่งใส
และเก็บบัตรลงคะแนนไว้เพื่อตรวจสอบได้ในภายหลัง รวมทั้งเปิดโอกาสให้ผู้ถือหุ้นซักถาม
หรือแสดงความคิดเห็นอย่างเหมาะสมและเพียงพอ
และให้กรรมการที่เกี่ยวข้องชี้แจงและให้ข้อมูลต่างๆ แก่ผู้ถือหุ้นอย่างครบถ้วนและชัดเจน
สำหรับการลงคะแนนและนับคะแนนเสียง บริษัทฯ ปฏิบัติตามข้อบังคับของบริษัทฯ ที่กำหนดให้ 1 หุ้น
เป็น 1 เสียง และนับเสียงข้างมากเป็นมติ โดยใช้บัตรลงคะแนนเฉพาะกรณีที่ผู้ถือหุ้นคัดค้าน
หรืองดออกเสียง และเก็บบัตรลงคะแนนไว้เพื่อตรวจสอบได้ในภายหลัง รวมทั้ง
มีการจดบันทึกรายงานการประชุมอย่างครบถ้วนและมีการบันทึกภาพการประชุมในรูปแบบสื่อวีดิทัศน์และพร้อมให้บริการเผยแพร่แก่ผู้ถือหุ้นที่สนใจ

ภายหลังวันประชุมผู้ถือหุ้น

บริษัทฯ
ได้แจ้งมติที่ประชุมผู้ถือหุ้นผ่านระบบข่าวของตลาดหลักทรัพย์แห่งประเทศไทยภายในวันทำการถัดไป
โดยมติดังกล่าวได้ระบุผลของมติ (เห็นชอบ/ไม่เห็นชอบ) และผลของการลงคะแนนเสียง
(เห็นด้วย/ไม่เห็นด้วย/
งดออกเสียง) ในแต่ละวาระ
และจัดส่งรายงานการประชุมผู้ถือหุ้นซึ่งจดบันทึกรายชื่อกรรมการ/ผู้บริหารที่เข้าร่วมประชุมผลของมติ
(เห็นชอบ/ไม่เห็นชอบ) และผลของการลงคะแนนเสียง (เห็นด้วย/ไม่เห็นด้วย/งดออกเสียง)
ในวาระที่ขอรับรอง/อนุมัติจากผู้ถือหุ้น รวมทั้งประเด็นอภิปรายที่สำคัญ
ข้อซักถามของผู้ถือหุ้นในแต่ละวาระและการชี้แจงของบริษัทฯ
อย่างละเอียด ให้ตลาดหลักทรัพย์แห่งประเทศไทยและหน่วยงานราชการ ภายในระยะเวลา 14
วันนับแต่วันประชุมผู้ถือหุ้น พร้อมทั้งเผยแพร่รายงานการประชุมผู้ถือหุ้นบนเว็บไซต์ของบริษัทฯ ที่
www.thaiairways.com ด้วย

5.  ภาวะผู้นำและวิสัยทัศน์

คณะกรรมการบริษัทฯ ประกอบด้วยบุคคลที่มีความรู้ ความสามารถ
มีทักษะและประสบการณ์การทำงานจากหลากหลายสาขา อาทิ ด้านการบิน การเงิน การบัญชี
กฎหมาย การบริหารธุรกิจ หรือการบริหารราชการแผ่นดิน เป็นที่ยอมรับในระดับประเทศ
มีความเข้าใจในบทบาทหน้าที่ที่ต้องรับผิดชอบเป็นอย่างดี ทำให้การปฏิบัติงานเป็นไปอย่างมี
ประสิทธิภาพ มีส่วนร่วมในการให้ความเห็นชอบวิสัยทัศน์ ภารกิจ กลยุทธ์ เป้าหมาย แผนกลยุทธ์
และอนุมัติในประเด็นสำคัญที่เกี่ยวกับทิศทางและนโยบายการดำเนินงานของบริษัทฯ
รวมถึงแผนวิสาหกิจธุรกิจและงบประมาณประจำปี
ตลอดจนกำกับดูแลให้การบริหารงานของฝ่ายบริหารดำเนินการตามแผนกลยุทธ์และงบประมาณที่กำหนดไว้อย่างมีประสิทธิภาพ
และถูกต้องตามกฎ ระเบียบ ข้อบังคับต่างๆ
ของหน่วยงานที่กำกับดูแลและหน่วยงานทางราชการที่เกี่ยวข้องและตามมติของที่ประชุมผู้ถือหุ้น
รวมทั้งการกำหนดกระบวนการตรวจสอบภายในและกระบวนการบริหารความเสี่ยงที่เหมาะสมโดยคำนึงถึงประโยชน์สูงสุดของบริษัทฯ
และของผู้ที่มีส่วนได้เสีย เป็นไปตามหลักการกำกับดูแลกิจการที่ดี เพื่อเพิ่มมูลค่า
ทางเศรษฐกิจให้กับบริษัทฯ และเพิ่มความมั่นคงสูงสุดแก่ผู้ถือหุ้น

6.  ความขัดแย้งทางผลประโยชน์

บริษัทฯ ยึดมั่นและให้ความสำคัญต่อหลักการกำกับดูแลกิจการที่ดี
อันจะช่วยป้องกันและจัดการความขัดแย้งทางผลประโยชน์ ซึ่งคณะกรรมการบริษัทฯ
ได้พิจารณารายการที่อาจมีความขัดแย้งทางผลประโยชน์ รายการที่เกี่ยวโยงกัน
หรือรายการระหว่างกัน อย่างเหมาะสมภายใต้กรอบจริยธรรมที่ดี และมีการดูแลให้คณะกรรมการ
ฝ่ายบริหาร และพนักงานทุกคนถือปฏิบัติอย่างเคร่งครัดตามข้อกำหนดของตลาดหลักทรัพย์ฯ
เพื่อสร้างความเชื่อถือและไว้วางใจของผู้มีส่วนได้เสียทุกฝ่าย ตามหลักเกณฑ์สำคัญ ดังนี้

บริษัทฯ ได้ออกประกาศบริษัทฯ เรื่อง การเปิดเผยข้อมูลรายการที่เกี่ยวโยงกันของบริษัท
การบินไทย จำกัด (มหาชน) ตามหลักเกณฑ์และวิธีการของตลาดหลักทรัพย์ฯ ตั้งแต่เดือนกันยายน
2547 เพื่อให้คณะกรรมการบริษัทฯ
และฝ่ายบริหารทุกท่านซึ่งเข้าข่ายบุคคลที่เกี่ยวโยงกันตามคำนิยามของสำนักงานคณะกรรมการกำกับหลักทรัพย์และตลาด
หลักทรัพย์ เปิดเผยข้อมูลบุคคลและบริษัทที่เกี่ยวโยงกัน ทุกครั้งที่มีการแต่งตั้งผู้บริหารใหม่
สำนักเลขานุการบริษัทฯ จะจัดส่งแบบฟอร์ม
“รายละเอียดของบุคคลที่เกี่ยวโยงกันตามประกาศคณะกรรมการตลาดหลักทรัพย์แห่งประเทศไทย
เรื่อง
การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ. 2546”
เพื่อให้ผู้บริหารที่ได้รับแต่งตั้งใหม่ให้ข้อมูลพร้อมลงนามรับรองความถูกต้องของข้อมูล
และหากภายหลังมีการเปลี่ยนแปลงข้อมูล
ผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูลทุกครั้ง
โดยสำนักเลขานุการบริษัทฯ จะจัดทำ
”รายชื่อบุคคลและนิติบุคคลที่เกี่ยวโยงกันของบริษัทฯ” เพื่อง่ายในการตรวจสอบ
และนำส่งฝ่ายบริหารทุกฝ่าย
ตลอดจนบุคคลที่เป็นผู้ประสานงานเกี่ยวกับรายการที่เกี่ยวโยงกันของแต่ละหน่วยงาน
เพื่อใช้ตรวจสอบธุรกรรมที่หน่วยงานตนจะเสนอฝ่ายบริหารหรือคณะกรรมการบริษัทฯ
และหากมีรายการที่เกี่ยวโยงกันเกิดขึ้น บริษัทฯ จะจัดทำสรุปสารสนเทศ
เกี่ยวกับรายการที่เกี่ยวโยงกันแจ้งให้ตลาดหลักทรัพย์ฯ ทราบ
รวมทั้งได้นำไปเปิดเผยในรายงานประจำปี (แบบ 56-2) และแบบแสดงรายการข้อมูลประจำปี
(แบบ 56-1)

เพื่อให้การดำเนินการเกี่ยวกับเรื่องรายการที่เกี่ยวโยงกันมีแนวทางปฏิบัติที่ชัดเจนยิ่งขึ้น บริษัทฯ
ได้ออกประกาศบริษัทฯ เรื่อง การกำหนดนโยบายราคาสำหรับรายการที่เกี่ยวโยงกันของบริษัท
การบินไทย จำกัด (มหาชน) ในเดือนมกราคม 2548
เพื่อให้การเข้าทำรายการที่เกี่ยวโยงกันของบริษัทฯ
กับบุคคลที่เกี่ยวโยงกันเป็นไปตามนโยบายการกำหนดราคาซื้อสินค้าและบริการระหว่างบริษัทฯ
กับกิจการที่เกี่ยวข้อง โดยให้กำหนดจากราคาปกติของธุรกิจเช่นเดียวกับบริษัทฯ
กำหนดให้กับบุคคลหรือกิจการอื่นที่ไม่เกี่ยวข้องเป็นลำดับแรก
และใช้นโยบายราคาที่มีเงื่อนไขทางธุรกิจที่ไม่เป็นปกติ หรือไม่เป็นไปตามราคาตลาดหากจำเป็น
ทั้งนี้ เพื่อบริษัทฯ จะได้ปฏิบัติตามหลักเกณฑ์และวิธีการของตลาดหลักทรัพย์ฯ
รวมทั้งมาตรฐานการบัญชี ได้อย่างถูกต้องและครบถ้วน

นอกจากนั้น ในการประชุมคณะกรรมการบริษัทฯ และฝ่ายบริหารทุกเดือน สำนักเลขานุการบริษัทฯ
จะจัดทำวาระเสนอ เรื่อง รายการที่เกี่ยวโยงกันของบริษัท การบินไทย จำกัด (มหาชน)
เพื่อเปิดเผยให้คณะกรรมการบริษัทฯ และฝ่ายบริหารทราบว่าในแต่ละเดือนบริษัทฯ
มีการเข้าทำรายการที่เกี่ยวโยงกันหรือไม่

7.  จริยธรรมธุรกิจ

บริษัทฯ ยึดมั่นในความรับผิดชอบต่อผู้มีส่วนได้เสียทุกฝ่าย
รวมทั้งยึดมั่นในความรับผิดชอบต่อสภาพแวดล้อม สังคม และประเทศชาติ
โดยมุ่งมั่นในการดำเนินธุรกิจอย่างโปร่งใส ซื่อสัตย์สุจริต และเป็นธรรม
ภายใต้กรอบกฎหมายและตามหลักการกำกับดูแลกิจการที่ดีอย่างต่อเนื่อง บริษัทฯ
ได้ให้ความสำคัญต่อจรรยาบรรณการบินไทยเป็นอย่างยิ่ง
โดยถือเป็นปัจจัยสำคัญต่อความสำเร็จในการดำเนินธุรกิจ
และได้ทำการปรับปรุงจรรยาบรรณการบินไทยซึ่งจัดทำขึ้น
ตั้งแต่ปี 2545 ให้เหมาะสมกับสภาพแวดล้อมทั้งภายในและภายนอก
และเพื่อเป็นกรอบจริยธรรมในการปฏิบัติงานของกรรมการบริษัทฯ ผู้บริหาร
และพนักงานทุกคนให้บรรลุวิสัยทัศน์ และสำเร็จตามเป้าหมาย

การมีจิตสำนึกเรื่องธรรมาภิบาลเป็นอีกภารกิจหนึ่งที่บริษัทฯ
มุ่งเน้นให้พนักงานมีส่วนร่วมในกิจกรรมต่างๆ ได้แก่
การมีส่วนร่วมในการปรับปรุงจรรยาบรรณการบินไทย การประกวดคำขวัญธรรมาภิบาล
และการเข้ารับการอบรม
หลักสูตรธรรมาภิบาลของสถาบันต่างๆ เช่น
หลักสูตรธรรมาภิบาลของผู้บริหารระดับกลางของสถาบันพระปกเกล้า
นอกจากนี้ บริษัทฯ ได้พัฒนาและปรับปรุงระบบงานให้เป็นไปตามหลักการกำกับดูแลกิจการที่ดี
ทั้งที่เกี่ยวข้องกับการให้บริการโดยตรงและระบบงานสนับสนุน
รวมทั้งได้มีการนำระบบเทคโนโลยีสารสนเทศที่ทันสมัยมาเป็นเครื่องมือในการบริหารจัดการให้เกิดความรวดเร็วในการปฏิบัติงาน
ทั้งนี้ เพื่อประโยชน์อันยั่งยืนร่วมกันของผู้มีส่วนได้เสียทุกฝ่าย รวมถึงสังคมและประเทศชาติ

8.  การถ่วงดุลของกรรมการที่ไม่เป็นผู้บริหาร

การแต่งตั้งกรรมการของบริษัทฯ เป็นไปตามมติที่ประชุมใหญ่สามัญผู้ถือหุ้น
โดยผ่านการพิจารณาของคณะกรรมการ
สรรหา กำหนดค่าตอบแทน และพัฒนาบุคลากร และคณะกรรมการบริษัทฯ ตามลำดับ
ตามข้อบังคับของบริษัทฯ
คณะกรรมการบริษัทฯ ประกอบด้วย กรรมการอย่างน้อย 5 ท่าน แต่ไม่เกิน 15 ท่าน ณ วันที่ 31
ธันวาคม 2550 คณะกรรมการบริษัทฯ มีจำนวน 14 ท่าน ประกอบด้วย

-   กรรมการที่ไม่ได้เป็นผู้บริหาร 9 ท่าน

-   กรรมการอิสระ 4 ท่าน

-   กรรมการที่เป็นผู้บริหาร 1 ท่าน

จากโครงสร้างข้างต้น คณะกรรมการบริษัทฯ ประกอบด้วยกรรมการที่ไม่ได้เป็นผู้บริหารถึงร้อยละ
93 ของจำนวนกรรมการทั้งหมด และมีกรรมการอิสระถึงร้อยละ 29 ของจำนวนกรรมการทั้งหมด
ซึ่งเป็นจำนวนที่มากพอที่จะสามารถสร้างกลไกถ่วงดุลอำนาจภายในคณะกรรมการบริษัทฯ ดังนั้น
ผู้มีส่วนได้เสียจึงมั่นใจได้ว่ากรรมการบริษัทฯ จะปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ
และมีการถ่วงดุลที่เหมาะสม

ทั้งนี้ คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับ
ของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และความระมัดระวังในการรักษาผลประโยชน์ของบริษัทฯ กรรมการบริษัทฯ
มีวาระการดำรงตำแหน่งที่แน่นอน ตามข้อบังคับบริษัทฯ ที่กำหนดไว้ว่า
ในการประชุมสามัญประจำปีทุกครั้ง ให้กรรมการจำนวน 1 ใน 3 พ้นจากตำแหน่ง
โดยให้กรรมการที่ดำรงตำแหน่งนานที่สุดเป็นผู้ออก
จากตำแหน่ง

9.  การประเมินผลงานกรรมการ

คณะกรรมการบริษัทฯ มีมติให้กรรมการบริษัทฯ ประเมินผลการปฏิบัติงานโดยตนเองทุกปี
เพื่อช่วยให้คณะกรรมการบริษัทฯ ได้พิจารณาทบทวนผลงาน ประเด็นและอุปสรรคต่างๆ
ในรอบปีที่ผ่านมา การประเมินผลการปฏิบัติงานของ
คณะกรรมการบริษัทฯ แบ่งเป็น 2 ลักษณะ คือ การประเมินผลการปฏิบัติงานของตนเอง
โดยประเมินตนเองเป็น
รายบุคคล การประเมินไขว้ และการประเมินคณะกรรมการบริษัทฯ ทั้งคณะ
พร้อมทั้งจัดทำสรุปผลการประเมินกรรมการบริษัทฯ เพื่อคณะกรรมการบริษัทฯ
จะนำผลการประเมินมาปรับปรุงการปฏิบัติงานให้มีประสิทธิภาพมากขึ้น
แบบประเมินผลการปฏิบัติงานที่กำหนดจะสอดคล้องกับหลักการกำกับดูแลกิจการที่ดี
และหน้าที่ความรับผิดชอบของคณะกรรมการบริษัทฯ

10. การรวมหรือแยกตำแหน่ง

ประธานกรรมการบริษัทฯ เป็นกรรมการที่ไม่ได้เป็นผู้บริหาร
ไม่เป็นบุคคลเดียวกับกรรมการผู้อำนวยการใหญ่ และไม่มีความสัมพันธ์ใดๆ กับฝ่ายบริหาร
โดยบริษัทฯ ได้มีการจัดให้แบ่งแยกบทบาท หน้าที่
และความรับผิดชอบในการปฏิบัติงานของคณะกรรมการบริษัทฯ
และฝ่ายบริหารออกจากกันอย่างชัดเจนและเป็นลายลักษณ์อักษร

11. ค่าตอบแทนกรรมการและผู้บริหาร

คณะกรรมการบริษัทฯ ได้แต่งตั้งคณะกรรมการสรรหา กำหนดค่าตอบแทน และพัฒนาบุคลากร
เพื่อทำหน้าที่พิจารณากำหนดค่าตอบแทนของกรรมการ อนุกรรมการชุดต่างๆ
และฝ่ายบริหารของบริษัทฯ รวมทั้งบุคคลภายนอกที่มาปฏิบัติงานให้บริษัทฯ
ให้มีหลักเกณฑ์ที่ชัดเจนและโปร่งใส และเพื่อเป็นการจูงใจและรักษากรรมการที่มีคุณภาพตามที่บริษัทฯ
ต้องการ และอยู่ในลักษณะที่เปรียบเทียบได้กับระดับที่ปฏิบัติอยู่ในอุตสาหกรรม
คณะกรรมการที่ได้รับมอบหมายหน้าที่ความรับผิดชอบเพิ่มขึ้นควรได้รับค่าตอบแทนเพิ่มที่เหมาะสม
ส่วนกรรมการที่เป็นผู้บริหารและฝ่ายบริหารควรได้รับค่าตอบแทนที่เชื่อมโยงกับผลการดำเนินงานของบริษัทฯ
และผลการปฏิบัติงานของกรรมการ หรือผู้บริหารแต่ละคน ทั้งนี้
เพื่อให้เกิดการกำกับดูแลที่ดีตามหลักการที่กระทรวงการคลังและตลาดหลักทรัพย์แห่งประเทศไทยกำหนด
รวมทั้งหลักการปฏิบัติที่ดีที่ยอมรับในระดับสากล
โดยค่าตอบแทนกรรมการเป็นไปตามมติที่ได้รับการอนุมัติจากที่ประชุมใหญ่สามัญผู้ถือหุ้น ทั้งนี้
รายละเอียดค่าตอบแทนกรรมการและผู้บริหาร สำหรับงวดตั้งแต่วันที่ 1 ตุลาคม 2550 ถึงวันที่ 31
ธันวาคม 2550 ได้เปิดเผยไว้ในหัวข้อผลตอบแทนกรรมการและเจ้าหน้าที่บริหารแล้ว

12. การประชุมคณะกรรมการบริษัทฯ

บริษัทฯ ได้กำหนดการประชุมคณะกรรมการบริษัทฯ ไว้อย่างเป็นทางการล่วงหน้าตลอดทั้งปี
โดยกำหนดการประชุมเดือนละ 1 ครั้ง ทุกวันพุธที่ 2 ของเดือน
และมีการประชุมวาระพิเศษเฉพาะคราวเพิ่มตามความจำเป็น มีการกำหนดวาระชัดเจน
และมีวาระพิจารณาติดตามผลการดำเนินงานเป็นประจำ สำนักเลขานุการบริษัทฯ
จะจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมให้กรรมการแต่ละท่านล่วงหน้าก่อนการประชุมเป็นเวลา
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
โดยสำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 คณะกรรมการบริษัทฯ
มีการประชุมรวมทั้งสิ้น 6 ครั้ง รายละเอียดการเข้าร่วมประชุมของกรรมการบริษัทฯ
แต่ละท่านได้สรุปอยู่ในหัวข้อการถือครองหุ้นและการเข้าประชุมของคณะกรรมการบริษัทฯ
และคณะกรรมการตรวจสอบ สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550

เลขานุการบริษัทฯ ได้จดบันทึกและจัดทำรายงานการประชุมเป็นลายลักษณ์อักษรทุกครั้ง
และนำเสนอคณะกรรมการบริษัทฯ
พิจารณาร่างรายงานการประชุมดังกล่าวก่อนทำการรับรองในการประชุมครั้งต่อไป
รวมทั้งมีการจัดเก็บรายงานการประชุมของคณะกรรมการบริษัทฯ
ที่ผ่านการรับรองจากคณะกรรมการบริษัทฯ สำหรับการตรวจสอบจากคณะกรรมการบริษัทฯ
และหน่วยงานที่เกี่ยวข้อง

13. คณะอนุกรรมการ

คณะกรรมการบริษัทฯ ได้แต่งตั้งกรรมการที่มีความรู้ความชำนาญที่เหมาะสมเป็นคณะอนุกรรมการ
เพื่อช่วยปฏิบัติงานศึกษาและกลั่นกรองเรื่องสำคัญที่ต้องการการดูแลอย่างใกล้ชิดในแต่ละด้าน
และเสนอความเห็นต่อคณะกรรมการบริษัทฯ
คณะอนุกรรมการในความหมายที่กำหนดไว้ในหลักการกำกับดูแลกิจการที่ดี บริษัทฯ
ได้จัดตั้งเป็นคณะกรรมการชุดต่างๆ สำหรับรายละเอียด บทบาท หน้าที่ความรับผิดชอบ
และองค์ประกอบของแต่ละคณะได้อธิบายไว้ภายใต้หัวข้อเรื่อง
คณะกรรมการและคณะอนุกรรมการชุดย่อย

14. การควบคุมภายในและการตรวจสอบภายใน

    ดูรายละเอียดในส่วนที่ 2 หน้า 10-1 เรื่อง การควบคุมภายใน

15. รายงานของคณะกรรมการบริษัทฯ

คณะกรรมการบริษัทฯ มีหน้าที่จัดทำรายงานอธิบายถึงผลการดำเนินงานของบริษัทฯ
และเหตุการณ์สำคัญในรอบปีให้ผู้ถือหุ้นได้รับทราบ และรับผิดชอบต่อการมีระบบบริหารความเสี่ยง
และระบบการควบคุมภายในที่เหมาะสม และมีประสิทธิผล โดยคณะกรรมการบริษัทฯ
ได้แต่งตั้งคณะกรรมการตรวจสอบเพื่อทำหน้าที่ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
รวมถึงกระบวนการต่างๆ ให้มีการจัดทำอย่างถูกต้องตามมาตรฐานบัญชีที่รับรองทั่วไป
และมีการเปิดเผยข้อมูลอย่างโปร่งใส คณะกรรมการบริษัทฯ ได้จัดทำรายงานดังกล่าว
และคณะกรรมการ
ตรวจสอบได้รายงานตามรายละเอียดปรากฏในรายงานประจำปีแล้ว

16. ความสัมพันธ์กับนักลงทุน

บริษัท การบินไทย จำกัด (มหาชน) ให้ความสำคัญกับการเสริมสร้างความรู้ ความเข้าใจ
และรักษาสัมพันธภาพอันดีระหว่างบริษัทฯ กับนักลงทุน ผู้ถือหุ้น นักวิเคราะห์ และสถาบันต่างๆ
ที่เกี่ยวข้องทั้งในและต่างประเทศอย่างต่อเนื่อง โดยมีผู้อำนวยการใหญ่ฝ่ายนักลงทุนสัมพันธ์
ทำหน้าที่เป็นศูนย์กลางในการเปิดเผยข้อมูลทางด้านการเงินและการดำเนินธุรกิจอย่างถูกต้อง
โปร่งใส และทันต่อเหตุการณ์ ให้แก่ผู้มีส่วนได้เสียทุกกลุ่ม
เพื่อสร้างความเชื่อมั่นในผลการดำเนินงานของบริษัทฯ ตลอดจนส่งเสริมภาพลักษณ์ที่ดี ให้กับบริษัทฯ
ในการเป็นบริษัทมหาชนที่มีการกำกับดูแลที่ดี มีคณะกรรมการบริษัทฯ
ที่สามารถบริหารกิจการเพื่อประโยชน์สูงสุดต่อผู้ถือหุ้น นอกจากนี้ ยังให้บริการแก่ผู้ถือหุ้นของบริษัทฯ
อย่างมี
ประสิทธิภาพ ตลอดจนการตอบข้อซักถามแก่บุคคลภายนอก ได้แก่ นักลงทุน นักวิเคราะห์
ผู้ถือหุ้นทั้งในและต่างประเทศ
ให้ได้รับทราบข้อมูลเท่าเทียมกันอย่างสม่ำเสมอและครบถ้วน ตามความเป็นจริง

สำหรับช่องทางการติดต่อสื่อสารกับนักลงทุนทั้งทางตรงและทางอ้อม กระทำผ่านหลายช่องทาง ได้แก่

1.  ตลาดหลักทรัพย์แห่งประเทศไทย

    1.  การจัด Company Visit ร่วมกับตลาดหลักทรัพย์ฯ

    2.  การจัดประชุมวันผู้ถือหุ้น

2.  สำนักงานคณะกรรมการกำกับหลักทรัพย์และตลาดหลักทรัพย์

3.  กระทรวงพาณิชย์

4.  การประชุมกับนักวิเคราะห์หลักทรัพย์ นักลงทุน และผู้บริหารของบริษัทอื่นๆ ที่เกี่ยวข้อง

5.  การเผยแพร่ข้อมูลทางสื่อมวลชน เช่น หนังสือพิมพ์ นิตยสาร และวารสารต่างๆ

6.  การเดินทางไปให้ข้อมูลแก่นักลงทุนทั้งในและต่างประเทศ

7.  การให้ข้อมูล และตอบคำถามทาง อีเมล์ โทรศัพท์ โทรสาร

ทางตรง : บริษัทฯ ได้เผยแพร่ข้อมูลและตอบข้อซักถามต่างๆ เกี่ยวกับบริษัทฯ อย่างสม่ำเสมอ
แก่กลุ่มเป้าหมายหลัก ได้แก่ นักลงทุน นักวิเคราะห์หลักทรัพย์ ผู้บริหารกองทุน ผู้ถือหุ้น พนักงาน
และผู้มีส่วนได้เสียอื่นๆ โดยจัดกิจกรรมต่างๆ ที่ฝ่ายนักลงทุนสัมพันธ์จัดขึ้น ได้แก่
การจัดการประชุมนักวิเคราะห์หลักทรัพย์ (Analyst Meeting) โรดโชว์ (Road Show)
การประชุมทางโทรศัพท์ (Conference Call)
การเข้าร่วมกิจกรรมพบนักลงทุนรายย่อยกับตลาดหลักทรัพย์ฯ
และผู้เกี่ยวข้องสามารถนัดหมายเข้าพบผู้บริหารของบริษัทฯ (Company Visit)
เพื่อสอบถามข้อมูลความคืบหน้าการดำเนินกิจการ ซึ่งสำหรับงวดตั้งแต่
วันที่ 1 ตุลาคม 2550 ถึงวันที่ 31 ธันวาคม 2550 สรุปกิจกรรมได้ดังนี้

+------------------------------------------------+---------------------+
| กิจกรรม                                         | จำนวน               |
+------------------------------------------------+---------------------+
| โรดโชว์ในต่างประเทศ                              | 1 ครั้ง               |
+------------------------------------------------+---------------------+
| การพบปะกับนักลงทุน และนักวิเคราะห์ /                 | 21 ครั้ง              |
| การประชุมทางโทรศัพท์                              |                     |
+------------------------------------------------+---------------------+
|   การตอบข้อซักถามและให้ข้อมูลทางโทรศัพท์ ทางอีเมล์      | 3-5 รายต่อวัน         |
+------------------------------------------------+---------------------+
|   การปรับปรุงข้อมูลทั่วไปของบริษัทฯ                    | 3-6 ครั้งต่อสัปดาห์      |
+------------------------------------------------+---------------------+

ทางอ้อม : บริษัทฯ ให้บริการข้อมูลข่าวสารต่างๆ
แก่ผู้มีส่วนได้เสียทุกกลุ่มที่มีส่วนเกี่ยวข้องกับกิจกรรมของบริษัทฯ เพื่อรับทราบข้อมูลพื้นฐานต่างๆ
ของบริษัทฯ โดยผ่านรายงานทางการเงินและรายงานอื่นๆ ที่เกี่ยวข้อง ส่งให้ตลาดหลักทรัพย์
แห่งประเทศไทยทางเว็บไซต์ www.thaiair.com

ติดต่อฝ่ายนักลงทุนสัมพันธ์
http://www.thaiair.com/About_Thai/Investor_Relations/default.htm

  ติดต่อผู้อำนวยการใหญ่ฝ่ายนักลงทุนสัมพันธ์ โทรศัพท์ 02-545-2113 โทรสาร 02-545-3971

17. เลขานุการบริษัทฯ

คณะกรรมการบริษัทฯ เล็งเห็นถึงความสำคัญของบทบาทและหน้าที่ของเลขานุการบริษัทฯ
เพื่อเป็นไปตามข้อ
พึงปฏิบัติที่ดีสำหรับกรรมการบริษัทจดทะเบียนของสำนักงานคณะกรรมการกำกับหลักทรัพย์และตลาดหลักทรัพย์
ให้
คณะกรรมการควรจัดให้มีเลขานุการบริษัท (Company Secretary) บริษัทฯ
ได้จัดตั้งสำนักเลขานุการบริษัทฯ รายงานตรงต่อกรรมการผู้อำนวยการใหญ่ ปัจจุบันบริษัทฯ
ได้แต่งตั้งให้ พลอากาศเอก ณรงค์ศักดิ์ สังขพงศ์
รองกรรมการผู้อำนวยการใหญ่สำนักเลขานุการบริษัทฯ ปฏิบัติหน้าที่เลขานุการบริษัทฯ
รายงานตรงต่อกรรมการผู้อำนวยการใหญ่ และทำหน้าที่ใน
ด้านการเป็นเลขานุการคณะกรรมการบริษัทฯ ด้วย โดยมีหน่วยงานในความรับผิดชอบดังนี้

-   ฝ่ายกำกับกิจกรรมองค์กร (Compliance Department)

-   ฝ่ายกฎหมาย (Legal Department)

-   ฝ่ายบริหารความเสี่ยงและประกันภัย (Risk Management and Insurance
    Department)

-   ฝ่ายบริหารงานประชุม (Council of the Board Members and Management
    Meeting Department)

-   ฝ่ายบริหารงานสารบรรณ (Secretariat Management Department)

-   ฝ่ายประสานนโยบายและแผน (Corporate Strategy Department)

    เลขานุการบริษัทฯ มีหน้าที่และความรับผิดชอบหลักดังนี้

-   ประสานงานดูแลกิจกรรมต่างๆ ของคณะกรรมการบริษัทฯ เพื่อปฏิบัติให้เป็นไปตามกฎหมาย
    ระเบียบ
    ข้อบังคับที่เกี่ยวข้องต่างๆ และมติที่ประชุมผู้ถือหุ้น

-   จัดทำรายงานการประชุมของคณะกรรมการบริษัทฯ และของผู้ถือหุ้น ให้ครบถ้วนสมบูรณ์
    ภายในกำหนดเวลาของกฎหมาย

-   ดูแลการจัดทำและเก็บรักษาเอกสารประกอบการประชุมคณะกรรมการบริษัทฯ
    และการประชุมผู้ถือหุ้น
    รวมทั้งประสานงานกับผู้ที่เกี่ยวข้อง

-   เป็นที่ปรึกษาและเลขานุการคณะกรรมการบริษัทฯ

-   เป็นที่ปรึกษาและประสานงานกับเลขานุการของคณะอนุกรรมการต่างๆ ที่คณะกรรมการบริษัทฯ
    ได้มีมติแต่งตั้ง

-   ดูแลเรื่องการกำกับดูแลกิจการ (Corporate Governance)

-   ดูแลการปฏิบัติตามกฎหมายและกฎระเบียบที่เกี่ยวข้องกับธุรกิจของบริษัทฯ

-   ประสานงานกับที่ปรึกษากฎหมายและผู้สอบบัญชี

-   เป็นศูนย์กลางในการติดต่อ ให้ข้อมูลกับกรรมการบริษัทฯ กรรมการภายนอก และบุคคลภายนอก

-   ให้คำแนะนำเบื้องต้นแก่กรรมการบริษัทฯ เกี่ยวกับข้อกฎหมาย ระเบียบและข้อบังคับต่างๆ
    ของบริษัทฯ และติดตามให้มีการปฏิบัติตามอย่างถูกต้องและสม่ำเสมอ
    รวมทั้งรายงานการเปลี่ยนแปลงที่มีนัยสำคัญแก่กรรมการ

18. นโยบายและวิธีการดูแลผู้บริหารในการนำข้อมูลภายในไปใช้

บริษัทฯ
มีนโยบายปฏิบัติตามกฎเกณฑ์ของตลาดหลักทรัพย์และสำนักงานคณะกรรมการกำกับหลักทรัพย์และตลาดหลักทรัพย์อย่างเคร่งครัด
และให้ความสำคัญในเรื่องหลักการกำกับดูแลกิจการที่ดี เพื่อให้บรรลุผลในทางปฏิบัติ
โดยออกประกาศบริษัทฯ เรื่อง การป้องกันการใช้ข้อมูลภายในเพื่อประโยชน์ส่วนตน ตั้งแต่ปี 2547
เพื่อห้ามกรรมการบริษัทฯ รวมถึงกรรมการบริษัทฯ ที่พ้นตำแหน่งในช่วง 6 เดือน และผู้บริหาร
ซื้อขายหลักทรัพย์ของบริษัทฯ ก่อนการประกาศงบการเงิน
1 เดือน และหลังประกาศ 3 วัน โดยทุกๆ 3 เดือน สำนักเลขานุการบริษัทฯ
จะจัดทำวาระแจ้งคณะกรรมการบริษัทฯ
และฝ่ายบริหารถึงช่วงระยะเวลาห้ามทำการซื้อขายหุ้นการบินไทยตามประกาศบริษัทฯ ฉบับดังกล่าว
นอกจากนั้น ยังจัดทำวาระแจ้งคณะกรรมการบริษัทฯ และฝ่ายบริหารทุกเดือน เรื่อง
รายงานการถือครองหุ้นการบินไทยของกรรมการและผู้บริหารระดับสูง รวมทั้งของคู่สมรส
และบุตรที่ยังไม่บรรลุนิติภาวะ
เพื่อแจ้งให้ทราบถึงการเปลี่ยนแปลงการถือครองหุ้นของคณะกรรมการบริษัทฯ และฝ่ายบริหาร
รวมทั้งแจ้งบทลงโทษ
กรณีไม่ได้จัดทำรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
รวมทั้งกำหนดไว้ในจรรยาบรรณการบินไทยให้การเปิดเผยหรือใช้ข้อมูลภายในเพื่อประโยชน์ส่วนตนถือว่าเป็นการผิดวินัยพนักงาน

19. การพัฒนาความรู้และทักษะของคณะกรรมการและฝ่ายบริหาร

บทบาทของกรรมการบริษัทจดทะเบียนในการกำกับดูแลกิจการที่ดี
เป็นสิ่งที่ได้รับความสนใจจากผู้ที่มีส่วนได้เสีย หน่วยงานกำกับดูแล นักลงทุนสถาบัน ผู้ถือหุ้น
รวมถึงบริษัทเอง ความคาดหวังจากผู้มีส่วนได้เสีย (Stakeholders)
จากการปฏิบัติหน้าที่ของกรรมการบริษัทในปัจจุบันสูงขึ้น
ผู้มีส่วนได้เสียมิได้คาดหวังให้กรรมการมีบทบาทเพียงแค่เชิงพิธีการแต่
คาดหวังให้กรรมการชี้นำองค์กรไปสู่ความเจริญอย่างยั่งยืน (Sustainability)
คอยดูแลผลประโยชน์ของคนอื่น (Other people’s money)
คอยปกป้องดูแลผลประโยชน์ของผู้ถือหุ้นไม่ว่าจะเป็นรายใหญ่หรือรายเล็กให้ได้รับผลตอบแทนสูง
ที่สุด จากเหตุผลดังกล่าวข้างต้น บริษัทฯ
เล็งเห็นความสำคัญของการพัฒนาความรู้และทักษะของคณะกรรมการบริษัทฯ
และฝ่ายบริหาร จึงได้ดำเนินการให้คณะกรรมการบริษัทฯ เลขานุการบริษัทฯ
และฝ่ายบริหารสมัครเป็นสมาชิกกับสมาคม
ส่งเสริมสถาบันกรรมการบริษัทไทย (Thai Institute of Directors Association :
IOD) เพื่อติดตามข่าวสารเกี่ยวกับหลักสูตรของ IOD เช่น หลักสูตร Director Accreditation
Program (DAP) หลักสูตร Director Certification Program (DCP)
หลักสูตร DCP Refresher Course หลักสูตร Audit Committee Program (ACP) หลักสูตร
Improving the Quality of Financial Reporting (QFR) หลักสูตร The Role of
Chairman Program (RCP/RCM) หลักสูตร The Role of Compensation Committee
(RCC) หลักสูตร Finance for Non-Finance Director (FN) หลักสูตร Understanding
the Fundamental of Financial Statements (UFS) หลักสูตร Company Secretary
Program (CSP) หลักสูตร Effective Minute Taking (EMT) และหลักสูตรอื่นๆ
ซึ่งจัดโดยตลาดหลักทรัพย์ฯ และสมาคมบริษัทจดทะเบียน เพื่อแจ้งให้คณะกรรมการบริษัทฯ
และฝ่ายบริหารทราบและเข้าร่วมอบรม

การเข้ารับการอบรมของคณะกรรมการบริษัทฯ และฝ่ายบริหาร

คณะกรรมการบริษัทฯ
ให้ความสำคัญต่อการเข้าร่วมสัมมนาหลักสูตรที่เกี่ยวข้องกับการพัฒนาความรู้ความสามารถในการปฏิบัติหน้าที่กรรมการอย่างสม่ำเสมอ
ณ วันที่ 31 ธันวาคม 2550 คณะกรรมการบริษัทฯ
และฝ่ายบริหารชุดปัจจุบันได้ผ่านการอบรมหลักสูตรของสมาคมส่งเสริมสถาบันกรรมการบริษัทไทย
(Thai Institute of Directors Association : IOD)
เพื่อนำความรู้และประสบการณ์มาพัฒนาบริษัทฯ และบริษัทย่อย ดังนี้

  ------------------- ------------ ------------------ ----------------------------
                                   ตำแหน่ง             ประวัติการอบรม

  พลอากาศเอก ชลิต      พุกผาสุข       ประธานกรรมการ      DAP 64/2007

  นายศุภรัตน์            ควัฒน์กุล       รองประธานกรรมการ   DAP 45/2005, DCP 72/2006

  นายชัยสวัสดิ์           กิตติพรไพบูลย์   รองประธานกรรมการ   DAP 777/2006, DCP 77/2006

  นายชาติศิริ            โสภณพนิช      กรรมการ            DAP 25/2004, RCM 2/2001, DCP
                                                      3/2000

  นายบวรศักดิ์           อุวรรณโณ      กรรมการ            DAP 25/2004

  พลเอก ไพโรจน์        พานิชสมัย      กรรมการ            DAP 61/2007, DCP 86/2007,
                                                      ACP 17/2007,

                                                      FN 34/2007

  พลเอก เรืองโรจน์      มหาศรานนท์    กรรมการ            DAP 63/2007, UFS 10/2007, FN
                                                      36/2007

  นายศิวะพร            ทรรทรานนท์    กรรมการ            DAP 42/2005, RCP 2/2001
  ------------------- ------------ ------------------ ----------------------------

  ------------------- ------------ ------------ ----------------------------
  นายฉายศักดิ์           แสง-ชูโต      กรรมการ      DAP 9/2004

  นายพิชัย              ชุณหวชิร       กรรมการ      DAP 49/2005

  นายวิสุทธิ์             ศรีสุพรรณ      กรรมการ      DAP 3/2000, DCP 3/2000, RCP
                                                12/2005

  นายอวิรุทธ์            วงศ์พุทธพิทักษ์   กรรมการ      DAP 8/2001, DCP 8/2001, DAP
                                                64/2007

  เรืออากาศโท อภินันทน์   สุมนะเศรณี     กรรมการ      DAP 63/2007

  พลอากาศเอก ณรงค์ศักดิ์  สังขพงศ์       ฝ่ายบริหาร     DAP 2/2003, DAP 25/2004

  นางงามนิตย์           สมบัติพิบูลย์     ฝ่ายบริหาร     DAP 25/2004, DCP 72/2006

  เรืออากาศโท ชินวุฒิ     นเรศเสนีย์     ฝ่ายบริหาร     DAP 25/2004

  เรืออากาศโท นรหัช     พลอยใหญ่      ฝ่ายบริหาร     DAP 25/2004

  นายธรรมศักดิ์          ชุติวงศ์        ฝ่ายบริหาร     DAP 25/2004, CSP 11/2005,
                                                UFS 1/2006
  ------------------- ------------ ------------ ----------------------------

การปฐมนิเทศกรรมการใหม่ (Directors Orientation)

เพื่อให้เป็นไปตามหลักการกำกับดูแลกิจการที่ดี (Good Corporate Governance)
เกี่ยวกับความรับผิดชอบของคณะกรรมการ (Board Responsibilities)
ตามข้อเสนอแนะของรายงานการกำกับดูแลกิจการเฉพาะบริษัท (Company Corporate
Governance Assessment Report & recommendations)
ของสมาคมส่งเสริมสถาบันกรรมการบริษัทไทย (Thai Institute of Directors
Association : IOD) บริษัทฯ
จัดให้มีการแนะนำลักษณะธุรกิจและแนวทางการดำเนินธุรกิจของบริษัทฯ
และได้จัดให้มีการปฐมนิเทศกรรมการที่ได้รับการแต่งตั้งใหม่ โดยบริษัทฯ
ได้จัดส่งเอกสารและข้อมูลที่เป็นประโยชน์ต่อการปฏิบัติหน้าที่ของกรรมการ ประกอบด้วย

1.  คู่มือกรรมการบริษัท การบินไทย จำกัด (มหาชน) พ.ศ. 2550

1.  รายงานการกำกับดูแลกิจการที่ดี ประจำปี 2549

2.  หลักกฎหมายบริษัทมหาชนจำกัด

3.  หนังสือรับรองของกรมพัฒนาธุรกิจการค้า กระทรวงพาณิชย์
    และหนังสือบริคณห์สนธิและข้อบังคับของบริษัทฯ

4.  ตารางกำหนดเวลานำเสนอเรื่องสำคัญของบริษัทฯ ประจำปี

5.  สารสนเทศที่สำคัญของบริษัทฯ ที่ต้องแจ้งตลาดหลักทรัพย์แห่งประเทศไทย

6.  จรรยาบรรณการบินไทย

7.  หลักการกำกับดูแลกิจการที่ดีสำหรับบริษัทจดทะเบียนปี 2549

8.  ข้อแนะนำการให้สารสนเทศสำหรับผู้บริหารบริษัทจดทะเบียน

9.  การอบรมหลักสูตรของกรรมการบริษัท การบินไทย จำกัด (มหาชน)
    เกี่ยวกับการปฏิบัติหน้าที่กรรมการ
    ของสมาคมส่งเสริมสถาบันกรรมการบริษัทไทย (IOD)

10. ดีวีดี (Digital Versatile Disc : DVD) ภาพและเสียง และซีดี (Compact Disc
    : CD) เสียงการประชุมใหญ่สามัญผู้ถือหุ้นประจำปี 2550 (1 ตุลาคม 2549 – 30 กันยายน
    2550)

11. ซีดี (Compact Disc : CD) รายงานประจำปี 2550 (1 ตุลาคม 2549 – 30
    กันยายน 2550) ของบริษัทฯ

12. รายงานประจำปี 2550 (1 ตุลาคม 2549 – 30 กันยายน 2550) ของบริษัทฯ
    ฉบับภาษาไทยและภาษาอังกฤษ

    ค่าธรรมเนียมตรวจสอบบัญชีและค่าใช้จ่ายเกี่ยวกับการตรวจสอบบัญชี

บริษัทฯ ยังมีสถานภาพเป็นรัฐวิสาหกิจ การตรวจสอบงบการเงินของบริษัทฯ
จะต้องกระทำโดยสำนักงานการตรวจเงินแผ่นดิน
ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 มาตรา 4(4)
และมาตรา 39(2)
โดยมีการโอนย้ายสับเปลี่ยนเจ้าหน้าที่รับรองงบการเงินตามการโยกย้ายของเจ้าหน้าที่สำนักงานการตรวจเงินแผ่นดิน
สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550 มีค่าธรรมเนียมตรวจสอบบัญชี
1.20 ล้านบาท และค่าใช้จ่ายเกี่ยวกับการตรวจสอบบัญชี 0.33 ล้านบาท

ปัจจัยอื่นที่อาจมีผลกระทบต่อการตัดสินใจลงทุน

ธุรกิจการบินเป็นธุรกิจที่ต้องใช้เงินลงทุนสูง และมีผู้ประกอบการน้อยรายที่สามารถดำเนินธุรกิจนี้ได้
ขณะเดียวกัน
ผลตอบแทนจากการลงทุนจะเกี่ยวโยงกับปัจจัยความเสี่ยงต่าง ๆ หลายประการที่ยากแก่การควบคุม
หรืออาจจะควบคุมได้ในระดับหนึ่งเท่านั้น ได้แก่ สถานการณ์ทางเศรษฐกิจของโลก
วิกฤตการณ์และเหตุการณ์ต่าง ๆ ในภูมิภาคต่าง ๆ ทั่วโลก ความผันผวน
และสถานการณ์ของตลาดเงินและตลาดทุนทั้งในประเทศและต่างประเทศ ราคาน้ำมัน
ปัญหาและสถานการณ์ทางการเมืองทั้งในประเทศและต่างประเทศ
สภาวะการแข่งขันของสายการบินคู่แข่ง เป็นต้น
ซึ่งปัจจัยดังกล่าวส่งผลกระทบต่อผลการดำเนินงานและราคาหุ้นของบริษัทฯ โดยตรง อย่างไรก็ดี
ผู้บริหารทุกระดับตลอดจนพนักงานได้ปฏิบัติงานตามความรู้ความสามารถ ทักษะ
และประสบการณ์ของแต่ละบุคคล โดยใช้วิจารณญาณ และดุลยพินิจในการตัดสินใจบริหารงานอย่าง
รอบคอบ เพื่อให้การตัดสินใจเป็นไปอย่างถูกต้องมากที่สุดและเกิดผลประโยชน์สูงสุดต่อบริษัทฯ
และผู้ถือหุ้น

  ดังนั้น
  จึงเป็นหน้าที่ของผู้ลงทุนทุกท่านที่ต้องจัดสรรเวลาศึกษาและทำความเข้าใจรายละเอียดเกี่ยวกับธุรกิจของบริษัทฯ
  ตลอดจนปัจจัยอื่นๆ ที่ส่งผลกระทบต่อผลการดำเนินงานและราคาหุ้นของบริษัทฯ ก่อนตัดสินใจลงทุน
  เพื่อประโยชน์สูงสุด
  ของการลงทุน

การถือครองหุ้น และการเข้าประชุมของคณะกรรมการบริษัทฯ และคณะกรรมการตรวจสอบ

สำหรับงวดตั้งแต่วันที่ 1 ตุลาคม 2550 ถึงวันที่ 31 ธันวาคม 2550

  ----------------- ------------ --------------------- ---------- ------------------------- ------------------- --------------------------
  รายชื่อคณะกรรมการ                                      จำนวนหุ้นที่   การเข้าร่วมประชุม/การประชุม                       ช่วงระยะเวลาการดำรงตำแหน่ง
                                                                  ทั้งหมด (ครั้ง)                                   

                                                       ถือครอง     คณะกรรมการบริษัทฯ           คณะกรรมการตรวจสอบ   

  1. พลอากาศเอก ชลิต พุกผาสุข       ประธานกรรมการ         -          6/6                       -                   8 พ.ย.49 - 31 ธ.ค.50

  2. นายวันชัย        ศารทูลทัต      อดีตประธานกรรมการ      -          -                         -                   17 ธ.ค.47 - 7 พ.ย.49

  3. นายศุภรัตน์       ควัฒน์กุล       รองประธานกรรมการคนที่ 1 -          6/6                       -                   17 ธ.ค.47 - 31 ธ.ค.50

  4. นายชัยสวัสดิ์      กิตติพรไพบูลย์   รองประธานกรรมการคนที่ 2 -          6/6                       -                   27 ธ.ค.49 - 31 ธ.ค.50

  5. นายถิรชัย        วุฒิธรรม       อดีตกรรมการ            -          -                         -                   23 ธ.ค.48 - 7 พ.ย.49

  6. พลตำรวจเอก     สมบูรณ์ทรัพย์    อดีตกรรมการ            -          -                         -                   9 มี.ค.48 - 27 ธ.ค.49
  นพดล                                                                                                          

  7. นายพชร         ยุติธรรมดำรง   อดีตกรรมการ            -          -                         -                   23 ธ.ค.48 - 7 พ.ย.49

  8. นายวุฒิพันธุ์       วิชัยรัตน์       อดีตกรรมการ            -          -                         -                   27 ต.ค.47 - 27 ธ.ค.49

  9. นายสมใจนึก      เองตระกูล     อดีตกรรมการ            -          -                         -                   23 ธ.ค.48 - 7 พ.ย.49

  10. นายวิกรม       คุ้มไพโรจน์     อดีตกรรมการ                       -                         -                   10 พ.ค.49 - 6 พ.ย.49

  11. นายศิรินทร์      นิมมานเหมินท์   อดีตกรรมการ            -          -                         -                   8 พ.ย.49 - 1 มี.ค.50

  12. พลเอก         มหาศรานนท์    อดีตกรรมการ            -          -                         -                   10 พ.ค.49 - 2 ต.ค.50
  เรืองโรจน์                                                                                                      

  13. คุณพรทิพย์       จาละ         อดีตกรรมการ            -          5/6                       2/2                 27 ธ.ค.49 - 25 ธ.ค.50

  14. นายชาติศิริ      โสภณพนิช      กรรมการ               -          4/6                       1/2                 23 ธ.ค.48 - 31 ธ.ค.50

  15. นายบวรศักดิ์     อุวรรณโณ      กรรมการ               -          3/6                       -                   17 ธ.ค.47 - 31 ธ.ค.50

  16. พลเอก ไพโรจน์  พานิชสมัย      กรรมการ               -          6/6                       -                   8 พ.ย.49 - 31 ธ.ค.50

  17. นายศิวะพร      ทรรทรานนท์    กรรมการ               -          3/6                       2/2                 8 พ.ย.49 - 31 ธ.ค.50

  18. นายฉายศักดิ์     แสง-ชูโต      กรรมการ               -          6/6                       -                   6 พ.ย.49 - 31 ธ.ค.50

  19. นายชัยเกษม     นิติสิริ         กรรมการ               -          4/6                       -                   19 ต.ค.50 - 31ธ.ค.50

  20. นายพิชัย        ชุณหวชิร       กรรมการ               -          4/6                       -                   27 ธ.ค. 49 - 31 ธ.ค.50

  21. นายวิสุทธิ์       ศรีสุพรรณ      กรรมการ               -          5/6                       -                   27 ธ.ค.49 - 31 ธ.ค.50

  22. นายวิจิตร       ณ ระนอง      กรรมการ               -          3/6                       -                   27 ธ.ค.49 - 31 ธ.ค.50

  23. นายอวิรุทธ์      วงศ์พุทธพิทักษ์   กรรมการ               -          4/6                       -                   16 พ.ค.50 - 31 ธ.ค.50

  24. เรืออากาศโท    สุมนะเศรณี     กรรมการ               -          6/6                       -                   27 ธ.ค.49 - 31 ธ.ค.50
  อภินันทน์                                                                                                        
  ----------------- ------------ --------------------- ---------- ------------------------- ------------------- --------------------------

หมายเหตุ : อดีตประธานกรรมการ และอดีตกรรมการ หมายถึง กรรมการบริษัทฯ
ที่พ้นวาระก่อนวันที่ 31 ธันวาคม 2550

ผลตอบแทนคณะกรรมการบริษัทฯ

สำหรับงวดตั้งแต่วันที่ 1 ตุลาคม 2550 ถึง 31 ธันวาคม 2550

+-------------+--------+--------------+-------+-------+-------+-------+
| รายช        |        |              | เบี้ย   | เบ    | จำ    | รวม   |
| ื่อคณะกรรมการ |        |              | ประชุม | ี้ยประช | นวนเง |       |
|             |        |              |       | ุมอนุกร | ินโบนัส | ผลต   |
|             |        |              | คณะกร | รมการ | (1    | อบแทน |
|             |        |              | รมการ | (บาท) | ต.ค.  |       |
|             |        |              |       |       | 49 –  | (บาท) |
|             |        |              | (บาท) |       |       |       |
|             |        |              |       |       | 31    |       |
|             |        |              |       |       | ก.ย.  |       |
|             |        |              |       |       | 50    |       |
+-------------+--------+--------------+-------+-------+-------+-------+
| 1.          | พุกผาสุข | ป            | 172,5 | 30,0  | 1,    | 1,    |
| พลอากาศเอก  |        | ระธานกรรมการ | 00.00 | 00.00 | 153,3 | 355,8 |
| ชลิต         |        |              |       |       | 45.79 | 45.79 |
+-------------+--------+--------------+-------+-------+-------+-------+
| 2. นายวันชัย  | ศ      | อดีตป         | -     | -     | 99,9  | 99,9  |
|             | ารทูลทัต | ระธานกรรมการ |       |       | 97.17 | 97.17 |
+-------------+--------+--------------+-------+-------+-------+-------+
| 3. นายศุภรัตน์ | ควัฒน์กุล | รองประธ      | 161,2 | 30,0  | 1,    | 1,    |
|             |        | านกรรมการคนที่ | 50.00 | 00.00 | 109,7 | 301,0 |
|             |        | 1            |       |       | 65.94 | 15.94 |
+-------------+--------+--------------+-------+-------+-------+-------+
| 4.          | กิตติพ   | รองประธ      | 161,2 | 30,0  | 951,6 | 1,    |
| นายชัยสวัสดิ์   | รไพบูลย์ | านกรรมการคนที่ | 50.00 | 00.00 | 62.30 | 142,9 |
|             |        | 2            |       |       |       | 12.30 |
+-------------+--------+--------------+-------+-------+-------+-------+
| 5. นายถิรชัย  | วุฒิธรรม | อดีตกรรมการ   | -     | -     | 99,9  | 99,9  |
|             |        |              |       |       | 97.17 | 97.17 |
+-------------+--------+--------------+-------+-------+-------+-------+
| 6.          | สมบ    | อดีตกรรมการ   | -     | -     | 237,8 | 237,8 |
| พลตำรวจเอก  | ูรณ์ทรัพย์ |              |       |       | 31.12 | 31.12 |
| นพดล        |        |              |       |       |       |       |
+-------------+--------+--------------+-------+-------+-------+-------+
| 7. นายพชร   | ยุติธร   | อดีตกรรมการ   | -     | -     | 99,9  | 99,9  |
|             | รมดำรง |              |       |       | 97.17 | 97.17 |
+-------------+--------+--------------+-------+-------+-------+-------+
| 8. นายวุฒิพันธุ์ | วิชัยรัตน์ | อดีตกรรมการ   | -     | -     | 237,8 | 237,8 |
|             |        |              |       |       | 31.12 | 31.12 |
+-------------+--------+--------------+-------+-------+-------+-------+
| 9.          | เอ     | อดีตกรรมการ   | -     | -     | 99,9  | 99,9  |
| นายสมใจนึก   | งตระกูล |              |       |       | 97.17 | 97.17 |
+-------------+--------+--------------+-------+-------+-------+-------+
| 10. นายวิกรม | คุ้ม     | อดีตกรรมการ   | -     | -     | 97,2  | 97,2  |
|             | ไพโรจน์ |              |       |       | 94.55 | 94.55 |
+-------------+--------+--------------+-------+-------+-------+-------+
| 11.         | นิมมา   | อดีตกรรมการ   | -     | -     | 305,3 | 305,3 |
| นายศิรินทร์    | นเหมินท์ |              |       |       | 96.78 | 96.78 |
+-------------+--------+--------------+-------+-------+-------+-------+
| 12. พลเอก   | มหา    | อดีตกรรมการ   | -     | -     | 986,4 | 986,4 |
| เรืองโรจน์    | ศรานนท์ |              |       |       | 58.62 | 58.62 |
+-------------+--------+--------------+-------+-------+-------+-------+
| 13. คุณพรทิพย์ | จาละ   | อดีตกรรมการ   | 150,0 | -     | 751,3 | 901,3 |
|             |        |              | 00.00 |       | 30.12 | 30.12 |
+-------------+--------+--------------+-------+-------+-------+-------+
| 14.         | โ      | กรรมการ      | 150,0 | -     | 986,4 | 1,    |
| นายชาติศิริ    | สภณพนิช |              | 00.00 |       | 58.62 | 136,4 |
|             |        |              |       |       |       | 58.62 |
+-------------+--------+--------------+-------+-------+-------+-------+
| 15.         | อ      | กรรมการ      | 120,0 | 20,0  | 986,4 | 1,    |
| นายบวรศักดิ์   | ุวรรณโณ |              | 00.00 | 00.00 | 58.62 | 126,4 |
|             |        |              |       |       |       | 58.62 |
+-------------+--------+--------------+-------+-------+-------+-------+
| 16. พลเอก   | พ      | กรรมการ      | 150,0 | 90,0  | 883,7 | 1,    |
| ไพโรจน์      | านิชสมัย |              | 00.00 | 00.00 | 58.81 | 123,7 |
|             |        |              |       |       |       | 58.81 |
+-------------+--------+--------------+-------+-------+-------+-------+
| 17.         | ทรร    | กรรมการ      | 120,0 | 10,0  | 883,7 | 1,    |
| นายศิวะพร    | ทรานนท์ |              | 00.00 | 00.00 | 58.81 | 013,7 |
|             |        |              |       |       |       | 58.81 |
+-------------+--------+--------------+-------+-------+-------+-------+
| 17.         | แ      | กรรมการ      | 150,0 | 30,0  | 889,1 | 1,    |
| นายฉายศักดิ์   | สง-ชูโต |              | 00.00 | 00.00 | 64.07 | 069,1 |
|             |        |              |       |       |       | 64.07 |
+-------------+--------+--------------+-------+-------+-------+-------+
| 19.         | นิติสิริ   | กรรมการ      | 100,0 | -     | -     | 100,0 |
| นายชัยเกษม   |        |              | 00.00 |       |       | 00.00 |
+-------------+--------+--------------+-------+-------+-------+-------+
| 20. นายพิชัย  | ชุณหวชิร | กรรมการ      | 120,0 | 30,0  | 986,4 | 1,    |
|             |        |              | 00.00 | 00.00 | 85.62 | 136,4 |
|             |        |              |       |       |       | 58.62 |
+-------------+--------+--------------+-------+-------+-------+-------+
| 21. นายวิสุทธิ์ | ศ      | กรรมการ      | 150,0 | 50,0  | 751,3 | 951,3 |
|             | รีสุพรรณ |              | 00.00 | 00.00 | 30.12 | 30.12 |
+-------------+--------+--------------+-------+-------+-------+-------+
| 22. นายวิจิตร | ณ      | กรรมการ      | 150,0 | 30,0  | 751,3 | 931,3 |
|             | ระนอง  |              | 00.00 | 00.00 | 30.12 | 30.12 |
+-------------+--------+--------------+-------+-------+-------+-------+
| 23.         | วงศ์พ   | กรรมการ      | 150,0 | -     | 372,9 | 522,9 |
| นายอวิรุทธ์    | ุทธพิทักษ์ |              | 00.00 |       | 62.44 | 62.44 |
+-------------+--------+--------------+-------+-------+-------+-------+
| 24.         | สุม     | กรรมการ      | 150,0 | 30,0  | 986,4 | 1,    |
| เรืออากาศโท  | นะเศรณี |              | 00.00 | 00.00 | 58.62 | 166,4 |
| อภินันทน์      |        |              |       |       |       | 58.62 |
+-------------+--------+--------------+-------+-------+-------+-------+

หมายเหตุ : อดีตประธานกรรมการ และอดีตกรรมการ หมายถึง กรรมการบริษัทฯ
ที่พ้นวาระก่อนวันที่ 31 ธันวาคม 2550

9.5 บุคลากร

บริษัทฯ ได้ปรับโครงสร้างองค์กร ซึ่งได้เปิดเผยตามแผนภูมิการจัดโครงสร้างองค์กรในส่วนที่ 2
หน้า 9-1 จำนวน พนักงานแยกตามโครงสร้างองค์กรดังกล่าว และลูกจ้างชั่วคราว มีดังนี้

+---------------------------------+-----------------+-----------------+
| สาย                             | จำนวน (คน)      | จำนวน (คน)      |
|                                 | ณ วันที่ 31 ธันวาคม | ณ วันที่ 30 กันยายน |
|                                 | 2550            | 2550            |
+---------------------------------+-----------------+-----------------+
| ธุรกิจการบิน                       |                 |                 |
+---------------------------------+-----------------+-----------------+
| สายปฏิบัติการ                      | 7,833           | 7,683           |
+---------------------------------+-----------------+-----------------+
|   สายการพาณิชย์                   | 2,310           | 2,297           |
+---------------------------------+-----------------+-----------------+
|   สายการเงินและการบัญชี            | 836             | 831             |
+---------------------------------+-----------------+-----------------+
|   สายทรัพยากรบุคคลและบริหารทั่วไป    | 739             | 364             |
+---------------------------------+-----------------+-----------------+
| สำนักงานกรรมการผู้อำนวยการใหญ่      | 567             | 765             |
+---------------------------------+-----------------+-----------------+
| สำนักเลขานุการบริษัทฯ               | 68              | 42              |
+---------------------------------+-----------------+-----------------+
|                                 | 12,353          | 12,472          |
+---------------------------------+-----------------+-----------------+
| หน่วยธุรกิจย่อย                     |                 |                 |
+---------------------------------+-----------------+-----------------+
| ฝ่ายช่าง                          | 4,574           | 4,605           |
+---------------------------------+-----------------+-----------------+
| ฝ่ายบริการลูกค้าภาคพื้น               | 3,555           | 3,077           |
+---------------------------------+-----------------+-----------------+
| ฝ่ายครัวการบิน                     | 2,269           | 2,305           |
+---------------------------------+-----------------+-----------------+
| ฝ่ายการพาณิชย์สินค้าและไปรษณียภัณฑ์     | 1,800           | 1,805           |
+---------------------------------+-----------------+-----------------+
| ฝ่ายบริการลานจอดและอุปกรณ์ภาคพื้น     | 2,614           | 2,633           |
+---------------------------------+-----------------+-----------------+
|                                 | 14,812          | 14,425          |
+---------------------------------+-----------------+-----------------+
| พนักงานที่อยู่ระหว่างการโอนย้ายหน่วยงาน | 120             | -               |
+---------------------------------+-----------------+-----------------+
| รวม                             | 27,285          | 26,897          |
+---------------------------------+-----------------+-----------------+
| ลูกจ้างชั่วคราว                     | 169             | 190             |
+---------------------------------+-----------------+-----------------+
| รวม                             | 27,454          | 27,087          |
+---------------------------------+-----------------+-----------------+

ผลตอบแทนรวมของพนักงาน

ผลตอบแทนรวมที่ให้แก่พนักงานประกอบด้วย เงินเดือน ค่าครองชีพ เงินรางวัลประจำปี
เบี้ยเลี้ยงเดินทาง เงินค่าล่วงเวลา และค่าใบอนุญาตประกอบวิชาชีพ นอกจากนี้
พนักงานยังมีสิทธิในการขอรับบัตรโดยสารฟรีและลดราคา
รวมทั้งเงินสมทบเงินกองทุนสำรองเลี้ยงชีพหรือเงินกองทุนบำเหน็จพนักงาน

  --------------------------------- -------------- ----------- -----------
  ผลตอบแทนแก่พนักงาน (หน่วย : ล้านบาท)  ณ วันที่ 31       ปี           ปี
                                    ธันวาคม 2550    2550        2549

  พนักงานทั่วไป                        6,216          22,450      19,487

  นักบิน                              1,642          5,482       4,644

  พนักงานต้อนรับบนเครื่องบิน              2,572          9,248       8,201

  รวม                               10,430         37,180      32,332
  --------------------------------- -------------- ----------- -----------

ค่าใช้จ่ายในการพัฒนาพนักงานในระยะ 3 ปีที่ผ่านมา

+-----------------------------------+-------------+---------+---------+
| รายจ่ายในการพัฒนาพนักงาน (หน่วย :     | ส           | ปี 2550  | ปี 2549  |
| ล้านบาท)                           | ำหรับงวดตั้งแต่ |         |         |
|                                   |             |         |         |
|                                   | วันที่ 1 ต.ค.  |         |         |
|                                   | 2550        |         |         |
|                                   |             |         |         |
|                                   | ถึง 31 ธ.ค.  |         |         |
|                                   | 2550        |         |         |
+-----------------------------------+-------------+---------+---------+
| รายจ่ายในการพัฒนาพนักงานโดยทั่วไป      | 124         | 489     | 494     |
+-----------------------------------+-------------+---------+---------+
| รายจ่ายในการพัฒนานักบิน               | 4           | 72      | 142     |
+-----------------------------------+-------------+---------+---------+
| รา                                | 4           | 12      | 15      |
| ยจ่ายในการพัฒนาพนักงานต้อนรับบนเครื่องบิน |             |         |         |
+-----------------------------------+-------------+---------+---------+
| รวม                               | 132         | 573     | 651     |
+-----------------------------------+-------------+---------+---------+

นโยบายในการพัฒนาพนักงาน

พนักงานทั่วไป

บริษัทฯ ให้ความสำคัญกับทรัพยากรบุคคล โดยเสริมสร้างศักยภาพของพนักงานทุกฝ่าย ทุกระดับ
ตั้งแต่เริ่มเป็นพนักงานของบริษัทฯ จนเกษียณอายุการทำงาน ให้มีความรู้ความสามารถอย่างต่อเนื่อง
เหมาะสมกับขีดความสามารถเฉพาะบุคคล เพื่อให้มีทักษะหลายด้าน (Multi – Skill)
เสริมสร้างวัฒนธรรมองค์กรที่สอดคล้องกับวิสัยทัศน์และภารกิจของบริษัทฯ สนับสนุนการทำงานเป็นทีม
(Teamwork and Accountability) เพื่อให้เกิดความได้เปรียบในการแข่งขันทางธุรกิจการบิน
ฝ่ายฝึกอบรมของบริษัทฯ มีหน้าที่กำหนดหลักสูตร และดำเนินการฝึกอบรมความรู้และทักษะเฉพาะด้าน
เช่น ทักษะการเป็นนักบินประจำเที่ยวบิน (Flight Deck Crew Skills)
ทักษะการเป็นพนักงานต้อนรับบนเครื่องบิน (Cabin Crew Skills)
ทักษะด้านภาษาสำหรับพนักงานประจำเที่ยวบิน (Flight Crew Language Skills)
และสำหรับพนักงานทั่วไป ซึ่งมีทั้งภาษาอังกฤษ และภาษาที่ 3
รวมไปถึงในเรื่องของวัฒนธรรมข้ามชาติ (Cross Culture) ทักษะทางช่าง (Technical
Skills) ทักษะเชิงพาณิชย์ (Commercial Skills) ทักษะด้านการบริหารและพฤติกรรมศาสตร์
(Management Development and Behavioral Training Skills)
ทักษะการบริการภาคพื้นและเทคโนโลยีสารสนเทศ (Ground Services and Information
Technology Skill)

นักบิน

บริษัทฯ ให้ความสำคัญกับการฝึกอบรมอย่างเข้มงวดจริงจัง เพื่อผลิตนักบินที่มีประสิทธิภาพ ผู้ที่บริษัทฯ
รับเข้าเป็นนักบินใหม่ทุกคนต่างได้รับการฝึกอบรมอย่างเข้มงวดจริงจัง
นักบินใหม่จะต้องเข้ารับการฝึกอบรมในหลักสูตร Airline Transition Training (ATT)
เป็นเวลา 26 สัปดาห์ ก่อนจะฝึกทำการบินกับเครื่องบินพาณิชย์ของบริษัทฯ ต่อไป
หลังผ่านการฝึกอบรมดังกล่าว นักบินจะได้รับใบอนุญาตให้บินกับเครื่องบินพาณิชย์ของบริษัทฯ
ที่มีขนาดเล็กหรือบินระยะสั้นก่อนจึงจะทำการบินกับเครื่องบินพิสัยบินปานกลาง
โดยทั่วไปนักบินจะต้องมีประสบการณ์การบินกับบริษัทฯ ในฐานะนักบิน
ผู้ช่วยมากกว่า 4 ปี จึงจะไปทำการบินกับเครื่องบินโดยสารพิสัยไกล

เมื่อนักบินมีประสบการณ์มากขึ้นจะเปลี่ยนแบบไปบินกับเครื่องบินขนาดใหญ่ขึ้น
ซึ่งทำการบินในเส้นทางบินที่ไกลขึ้น ก่อนการเปลี่ยนแบบเครื่องบินแต่ละครั้ง
นักบินจะต้องเข้าอบรมหลักสูตร Aircraft Conversion Course และฝึกบินด้วยเครื่องบินจำลอง
(Simulator) ของเครื่องบินแบบดังกล่าว
หลังจากนั้นจึงจะสามารถปฏิบัติการบินร่วมกับกัปตันที่เป็นครูการบินด้วยเครื่องบินพาณิชย์ของบริษัทฯ
เพื่อให้เกิดความชำนาญในเส้นทางบินใหม่

ในช่วงเวลา 10 ปีแรก นักบินผู้ช่วยจะทำการบินเปลี่ยนแบบเครื่องบินประมาณ 3 ครั้ง
จากเครื่องบินขนาดเล็กพิสัยบินใกล้ เป็นขนาดกลางพิสัยบินปานกลาง
และขนาดใหญ่พิสัยบินไกลตามลำดับ นองจากนี้
นักบินจะต้องรับการฝึกอบรมหลักสูตรบังคับอย่างต่อเนื่อง เช่น หลักสูตร Crew Resource
Management, Emergency Brush up, การฝึกบินทบทวนตามระยะเวลา (Periodic Flying
Training), Aircraft Performance Brush up
ตลอดจนวิชาความรู้ด้านเทคโนโลยีการบินสมัยใหม่อยู่เสมอ ทั้งนี้
เพื่อให้สามารถปฏิบัติการบินด้วยความปลอดภัย และอย่างถูกต้องตามหลักสากล

เมื่อมีประสบการณ์และชั่วโมงบินไม่น้อยกว่า 8 ปี นักบินผู้ช่วยจะได้รับการพิจารณาเพื่อฝึกเป็นนักบินที่
1 โดยต้องทำการบินประเมินค่า (Evaluation) จำนวน 6 เที่ยวบิน
จึงจะได้รับอนุญาตให้ฝึกเป็นนักบินที่ 1 ต่อไปในหลักสูตร Captain Candidate Course
ซึ่งจะใช้เวลา 6 เดือน และต้องผ่านการบินตรวจสอบขั้นสุดท้ายอีก 3 เที่ยวบิน
จึงจะได้รับการแต่งตั้งเป็นกัปตันของบริษัทฯ
โดยจะต้องทำการบินกับเครื่องบินขนาดเล็กก่อนเป็นเวลา 2-3 ปี หลังจากนั้น
จึงจะเปลี่ยนแบบเครื่องบินเพื่อทำการบินกับเครื่องบินขนาดปานกลางและขนาดใหญ่ตามลำดับ
เช่นเดียวกับเมื่อครั้งเป็นนักบินผู้ช่วย นักบินของบริษัทฯ ทุกคน
จะต้องได้รับการตรวจสุภาพจากสถาบันเวชศาสตร์การบินอย่างน้อยปีละ 1 ครั้ง
และนักบินจะมีวันหยุดพักผ่อนที่พอเพียง เพื่อสามารถทำการบินด้วยความปลอดภัยสูงสุด

บริษัทฯ ได้ติดตั้งเครื่องฝึกบินจำลองที่ทันสมัย ณ ศูนย์ฝึกการบินจำลองของบริษัทฯ
เพื่อฝึกอบรมนักบินของบริษัทฯ รวมถึงนักบินของสายการบินอื่นๆ เช่น สายการบินฟิลิปปินส์แอร์ไลน์
สายการบินปากีสถานแอร์ไลน์ สายการบิน
มาเลเซียนแอร์ไลน์ เป็นต้น โดยนักบินจะทำการฝึกการนำเครื่องขึ้นและลงจอด ณ
ท่าอากาศยานต่างๆ ทั่วโลกในสภาพภูมิอากาศ
ทุกประเภททั้งปกติและในภาวะฉุกเฉิน นอกจากนี้
ตลอดอายุการทำงานของนักบินจะต้องผ่านการตรวจสุขภาพเป็นประจำ
รวมทั้งการเข้ารับการอบรมเพิ่มเติมความรู้ทางการบินอย่างต่อเนื่องและฝึกซ้อมในเครื่องบินจำลองสำหรับภาวะฉุกเฉินในทุก
6 เดือน

นักบินของบริษัทฯ ได้รับการฝึกฝนด้านความปลอดภัย
รวมถึงทักษะในการเอาตัวรอดในป่าและการต่อสู้ด้วยมือเปล่า บริษัทฯ
มีการประเมินผลการปฏิบัติงานของนักบินอย่างสม่ำเสมอ
การฝึกอบรมอย่างต่อเนื่องสำหรับนักบินรวมถึงการฝึกประจำปีสำหรับเหตุการณ์ฉุกเฉิน นอกจากนี้
นักบินทุกคนจะต้องได้รับการสุ่มตรวจสารแอลกอฮอล์และสารเสพติดในร่างกาย
โดยธรรมเนียมปฏิบัติของบริษัทฯ บริษัทฯ
สามารถสั่งให้นักบินคนใดก็ตามที่มีสิ่งบ่งชี้ว่ามีปัญหาดังกล่าวเข้ารับการตรวจสุขภาพได้ทันที

พนักงานต้อนรับบนเครื่องบิน

บริษัทฯ ให้ความสำคัญในการพัฒนาศักยภาพของพนักงานต้อนรับบนเครื่องบินอย่างต่อเนื่อง
โดยมีการวางแผนการฝึกอบรบสำหรับพนักงานตั้งแต่เริ่มเข้ามาเป็นพนักงานต้อนรับบนเครื่องบิน
การฝึกอบรมสำหรับการเปลี่ยนแบบเครื่องบิน
และการฝึกอบรมสำหรับพนักงานต้อนรับบนเครื่องบินที่ได้รับการเลื่อนตำแหน่งสูงขึ้นไปจนถึงระดับหัวหน้างาน
รวมทั้งพนักงานต้อนรับบนเครื่องบินทุกคนต้องกลับมารับการฝึกอบรมทบทวนเรื่องระบบความปลอดภัยและการบริการอย่างน้อยคนละ
1 ครั้ง ภายใน 1 ปี โดยมุ่งเน้นแนวทางการฝึกอบรมทั้งภาคทฤษฎีและภาคปฏิบัติ
ให้พนักงานมีความรู้ความชำนาญแบบมืออาชีพ (Professional) มีทัศนคติและใจรักต่องานบริการ
(Service-Minded) ควบคู่ไปกับความปลอดภัย ด้วยการสร้างความพึงพอใจสูงสุดให้แก่ผู้โดยสาร
ซึ่งเป็นแนวทางหลักที่บริษัทฯ
ใช้กำหนดนโยบายและวางแผนพัฒนาบุคลากรให้มีประสิทธิภาพในการทำงานและการให้บริการที่ดีเลิศด้วยเอกลักษณ์ความเป็นไทย

นอกจากนี้ ยังมีหลักสูตรที่เสริมสร้างศักยภาพเฉพาะทางในสายงานวิชาชีพ อันได้แก่
หลักสูตรการพัฒนาบุคลิกภาพ
หลักสูตรการเรียนรู้และทำความเข้าใจกับอารมณ์และความรู้สึกของตนเอง
เพื่อเป็นการพัฒนาศักยภาพส่วนตัวของพนักงาน และเป็นการเพิ่มประสิทธิภาพให้การบริการดียิ่งขึ้น

การเป็นสมาชิกสหภาพแรงงานของพนักงานและแรงงานสัมพันธ์

พนักงานของบริษัทฯ ประมาณร้อยละ 49 เป็นสมาชิกสหภาพแรงงานของบริษัทฯ
ซึ่งก่อตั้งขึ้นตามพระราชบัญญัติแรงงานรัฐวิสาหกิจสัมพันธ์ พ.ศ. 2543
โดยมีวัตถุประสงค์เพื่อส่งเสริมความสัมพันธ์อันดีระหว่างลูกจ้างกับนายจ้างและระหว่างลูกจ้างด้วยกัน
พิจารณาช่วยเหลือสมาชิกตามคำร้องทุกข์
แสวงหาและคุ้มครองผลประโยชน์เกี่ยวกับสภาพการจ้างของลูกจ้าง
ดำเนินการและให้ความร่วมมือเพื่อให้เกิดประสิทธิภาพ และรักษาผลประโยชน์ของบริษัทฯ
ซึ่งตามกฎหมาย
ดังกล่าวกำหนดให้บริษัทฯ มีสหภาพแรงงานได้เพียงสหภาพแรงงานเดียว
และไม่ว่ากรณีใดห้ามมิให้นายจ้างปิดงานหรือลูกจ้างนัดหยุดงาน กรณีที่มีปัญหาแรงงาน
ฝ่ายบริหารและสหภาพแรงงานของบริษัทฯ
จะนำมาปรึกษาหารือเพื่อหาข้อยุติในที่ประชุมคณะกรรมการกิจการสัมพันธ์
ซึ่งจะช่วยให้ทั้งฝ่ายบริหารและสหภาพแรงงานรัฐวิสาหกิจการบินไทย สามารถหาข้อยุติปัญหาต่างๆ
ได้ด้วยดี มีความเข้าใจกันและแก้ปัญหาต่างๆ ร่วมกันด้วยดี

9.6 คู่มือกรรมการบริษัทฯ

ในฐานะที่คณะกรรมการบริษัทฯ เป็นผู้รับมอบอำนาจจากผู้ถือหุ้นให้ดำเนินภารกิจต่างๆ ของบริษัทฯ
เพื่อให้เกิดประโยชน์สูงสุดแก่ผู้ถือหุ้น
มีหน้าที่และความรับผิดชอบในการกำหนดนโยบายและทิศทางการดำเนินงานของบริษัทฯ
และควบคุมการดำเนินงานของฝ่ายบริหารให้เป็นไปตามนโยบายและทิศทางที่กำหนด
รวมทั้งมีหน้าที่ในการปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนปฏิบัติหน้าที่ให้เป็นไปตามมติที่ประชุมผู้ถือหุ้น ด้วยความ
ซื่อสัตย์สุจริต และระมัดระวังรักษาผลประโยชน์ของบริษัทฯ ด้วยความรับผิดชอบต่อผู้มีส่วนได้ส่วนเสีย
ซึ่งได้แก่ ผู้ถือหุ้น นักลงทุน พนักงาน ลูกค้า คู่ค้า เจ้าหนี้ หน่วยงานของรัฐ ชุมชน และสิ่งแวดล้อม

เพื่อให้ภารกิจหลักของคณะกรรมการบริษัทฯ ดำเนินไปอย่างมีประสิทธิภาพและประสิทธิผล บริษัทฯ
จึงได้จัดทำคู่มือกรรมการบริษัทฯ ขึ้น โดยมีวัตถุประสงค์เพื่อเสริมสร้างความรู้ความเข้าใจในบทบาท
หน้าที่ ความรับผิดชอบของ
คณะกรรมการบริษัทฯ ต่อผู้ถือหุ้น รวมทั้งได้เข้าใจถึงหลักเกณฑ์ที่สำคัญเกี่ยวกับคณะกรรมการ
และคณะอนุกรรมการ
ชุดต่างๆ รวมทั้งทราบถึงนโยบาย ข้อมูลที่สำคัญเกี่ยวกับบริษัทฯ
ข้อบังคับที่เกี่ยวข้องในการบริหารจัดการ หลักเกณฑ์ กฎ ระเบียบ นโยบายการกำกับดูแลกิจการ
รวมทั้งแนวปฏิบัติที่ดีในเรื่องต่างๆ ด้วย